url: =2015 Kawlgam Kiteelpi ah Zomite Kipuah Hunta!\n2015 Kawlgam Kiteelna hongnaai hiaihiai, Zomite-in amau' dinmun ki-et, kipuah hunta!\nKumpi' Naseem pan-in Mipi' Naseem Suahtheih Nading Lampi:\nDictatorship cihciang-in "thuneihnaletcipna" hi-a, dictator cihciang-in "thuneihnaleencipmi" cihna ahihi. Leitung buppi-ah thuneihna letcipna lamsang namnih om-a, khatpen ama' deihsak zah-in aminam adeihsakding mi omlo, mulo ahihman-a thuneihna letcipna ahihi. Gentehna-in nungzek-a asi Singapore Gammakaaipipa leh Haile Selassie (Ethiopia akhangtosak Kumpi Solomon' suan) cihtepawl ahihi. Tualo ataangpi thuneihna haipih, amau' sang-a apilzaw, thumuzaw, asiamzaw a-omleh paampaih, nawlkhiin, that, tuading-a a-upmawh a-omleh khaaktan-khol, ahihkeileh ama' ading ui-khawi zawngkhai bang-a khawi, tuabang-a khawi athuak nuamlote that, paampaih cih-tawh thuneihna leencip-hi.\nKawlgam thuneihna aleencip mite-pen Kawl Gaalkaapmaangte hito den-hi. Gen. Ne Win pan-in kipan-in tuni ciangdong ahihi. Amau' thuneihna letcipzia-pen: Kawlgam-pen Mualmi ci-a minvawh minampi tampi-tawh akiphut gam ahihman-in tua minampi tampi' lak-ah Kawlte atampen ahih-tawh kizuui-in Kawlte' thuneihna-in vukcip den ding,\nMualmite peuhmah-in Kawlgam-ah thuneihna lianpen leen ngeilo ding,\nMualmite' thuneihding khaamkholhna-in Mualmite' kithuhualna khenkham ding,\nMualmite khenkhap nading minam kitukalh sakthei Idea tuamtuam zangh ding,\nGaalkaapmaang vaaihawmna sung-ah thumaan agen, mipi' thuneihna agen peuhpeuh langbawl, nawlkhiin, paampaih, pawlkhat khumcip ahihkeileh that-ding,\nHihteng Post-Independence Idea hi-a, BSPP hongkhan ciang-in hihteng aphungvuh baan-ah, Mualmi lakpan ama' minam a-it simsimte nawlkhiinna, ulian simsim, pil asak simsimte-uh Kawl Numei-tawh naakpheh vawhna cihte ciimsan tak-in hongnei hiat-hiat uhhi. 1988 kum-a Kawlgam Mipi Sosaanna Khit ciang-in -\n"Khazihmi (Christian., Kharityan) ahihleh DSA luut theiloding,\n"Buddhist asuakleh luutsakding,\n"Mualmi ahihleh Maj kheng theiloding,\nHihte pen laiphah tawh taangkona aneihloh hangin akiza akithei hi a, aza naailote inzong nana ciamtehpah le uh cin thutheihna behlapna leh kidaalkholhna ahihi.\nHong nihthuahnate kilanghtang mahmah ahihman-in tuabek aki mitsuan laaitak mah-in atung-a minam khenkhapna gaalvan muiibunhpen ahi namkee minvawh pattahna (lahpak dingin, Chin State sung-ate bangpen Gaalkaap Kumpi' mawkbawl 1983 Census-ah minam sukkhap nading a-uutteng namneu code nana-pia gawpmang cbt)-pen naakpi-in ngalhaat mahmah-a, Kawlgam thuneite' cihlohsa-in eileh-ei akingaap, akilang,akipingpavei ding-in akhun-uh giinkhau naakpi-in hong zangg mahmahhi.\nPost-independence Idea-pen akip ding-a phungvuhna hunbii kum 60 vaal honghih-tawh kituak-in atung-a minam asusia namneu minvawhna in naakpi in Zomi sung hongvaat phadiak hi. Unau behkhat, sungkhat suak vive kimlaai, Tedim, Dim, Khuano, Siyang, Guite, Zo, Thado cihbang-in code hongpiak-pen "minam sukkhapna" nasia penpen ahihi. Hinapi-in, tua thu eimi mahmah ngiat-in kitheihmawhbawl-in tua-thusia pomkip-a tuamdin nading lampi bekbek saat-in, kizuihsawm dinmun hongtun-hi.\nTua sungah Kumpi naseem ulian honkhat-in atua minam sukkhapna gaalvan-mah pomkip kenkan in, Tiddim Chin cihnengneng mah-tawh minam hongvaat den-hi. Hihbang mite pen Kawlgam thunei adiak in Gaalkaap Kumpite' silate ahihi. Atote' thunsa, atote' naakpheh vawhsa bang-a gamta kampau-uh ahihi. Ataangpi-pen Zomite leh Kawlgam mite-in "Kumpi Naseem (A-so-yah won-thaán)" teng hiphadiak-hi. Tuate bekmah khauhpai zawdeuh-hi. Thuneihna aleencip (atung-a I-gelhsa) Gaalkaap Kumpite' Naseem taktak-mah himawk-uh ahihman-in mipi' na seemlo uhhi.\nGam leh minam vaaihawmna sung-ah Kumpi' Naseem peuhmah Kumpi' sila ahihi. Mipi' naseem - mipi' deihna kumpi-ah apuakluut, agenngam, apulaakngam mite mipi' naseem ahihi. Kumpi' naseem khempeuh kumpi' sila ahih mahbang-in mipi' naseem khempeuh mipi' sila ahihi. Kawlgam a ulian khempeuh (khatlehnih minam' ading avei, aphu a-omteei haang-in) ataangpi in kumpi' sila ahihi. Tua kumpi I-cihpen 1962 kum panin Gaalkaapmaang Ne Win leh anungzuuite ahihi. Thuneihnaleencip Ne Win' silate cihna ahihi. 1988 kum-a kipan-in gaalkaap puan asuah vetlo Gaalkaapmaangte-in hong ukto leuleu a, thuneihnaleencin Gaalkaap Kumpi mah hong hito suak hi.\n2010 tak ciangin Gaalkaapmaangte mah makaai-in Union Solidarity and Development Association panin Union Solidarity and Development Party (USDP) min tawh gaalkaap vaaihawm Kawlgam Kiteelna ah ulian tutphah 1154 lakpan 883 hongluah uh a, amakaai Thei Sein-in Kawlgam President hongseem pongmawk phot hi. Thein Sein pen gaalkaapmaang hi-in Ne Win mah bangin "gaalkaap puan asuahpak" gaalkaap mah ahihi. Tuu vun asilh keiivom ahihkeileh Civil puan asilh Gaalkaapmaang ahihi. Tua ahih manin 1962 kum panin tuni ciangdong "Kumpi' Naseem khempeuh Gaalkaap Kumpite' Naseem" cihna ahihi.\nHih "Kumpi' Naseem" idea pen Kawlgammi khempeuh' khuak sungah naakpi a zungthuuk akha khinzo thusiahuai mahmah khat hi a, "Kumpi' naseem i hihteh kumpi' deihbangbang sep ding akizawh hiilhialna" uplehsaanna in hong uk hi. Thumaan mahmah bangin kiseh hi. Kawlgam buppi akhantoh theih lohna abulpi pen "Kawlgam Ulian khempeuh Kumpi' Naseem Hi uh" ahihman ahihi. Kumpi' na seemlo a mipi' na aseemding cihthadah Kumpi' na sep kawm a, mipi' nasep tawh thuahding nangawn "Kumpi' thu nialna" ci-in Pasian' naseem kicite nangawn in "akhial" bangin genta kuunkuun laaideep uhhi. Biakna lam ah makaai upate-zong tua Kumpi' Naseem lungpuakzia mah-in nelhsiah ahihlam kilangh-hi.\n2015 Kiteelna lawhcing dinghiam, lawhsam dinghiam kithei naailo-hi, kei mimal' muhna-ah ahihleh thutanna-tawh kituak lawhcinna kimu loding-hi. Azenzen-in, 2010 Kiteelna mahbang-a hong hihtohgawp uhleh Gaalkaapte mah-in ukna hong leento lelding uhhi. Kua party bang party akah zong-in akah khempeuh-in mipi' na hongseem lo-in kumpi' na-mah hongsep zeelleh Kawlgam buppi kikheelna peuhmah piang deksuai loding-hi. Zomi lak-ahbel gennavet omlo lelding-hi.\nAtung-a kum tampi Kumpi' Naseem I-cihte' lungtang-ah minam hong suksiat nading tua Gaalkaap Kumpite' gaalvan: Tiddim Chin, Falam Chin, Hakha Chin cihte leh namneu Code hongpiakte naakpi-in belhcip-in kheengcip bikbek-hi. Ci tung-a abelh civom ahihkeileh meima-pawn bang-in belhcip-hi. Tua ngaihsutna paihkhiat nading naakpi-in haksa-a, meima-pawn temta-tawh at-khia lehang anat mahbang-in tua ngaihsutna-pen Kumpi' Naseemte' lungtang pan-a laakkhiat nading naakpi-in naasa uhhi. Kuamah-in lakhia ngamlo-hi. Naasa lua-uh ahihman-in tua khaici phungvuh vet uh-a, honkhatte-in Kumpi' gaalvan hawmthawh-in, Zo Chin, Siyin Chin, Khuano Chin cih nangawn-tawh behlap toto liang uhhi.\nHihte ahiding mah a uplehsaanna I-neih naakleh eizong Kumpi' Naseemte' sawltaakte (servant of the servants of government) i hi dinghi. Tua Zomite-in "Kumpi" acihteh Government (Gamukte) acihna hi-a, tua Gamukte-pen Gaalkaapte ahihi. Tua ahihman-in atung-a minam sukkhapnate "thumaan a i seh" naakleh eizong Gaalkaap Kumpite' sila (slave of Military Government)mah i hi dinghi. Tua-hi. Democracy khawng kam dimdim a, i lawhlawh hang-in tungsiah maaivil, nuaisiah nencip paizia-mah ahihi.\nTuabang lungsimpuak-tawh vaaihawmna peuhmah Pasian in zong deihlo ahihman-in, Zomite in anuai a Khiaap ding Thu Sagih te sephun ta hi.;\n1. Tungsiah maaivil, maai-et, "khial" taleh pumgup, mawkpan cihte khiam ta-ni!\n2. Nuaisiah bang-a I-seh mite' thugen "maan" taleh awlmawhlo, dawntaak salo, nehpiik, zahpih, langbawl, siatgen, zahko cihte khiam ta-ni!\n3. Gaalkaap kumpite' gaalvante "ahi, amaan" sa-a, I' kingaapna, I' kitangpeekna, I' tuamtatna abeisiang dong-in khiam ta-ni!\n4. Biakna lam-ah, ei' kikhopna-a hong kikhawmlo mite Satan bang-a sehna, gaal bang-a neihna khempeuh abeisiang dong-in khiam ta-ni!\n5. Pulpit tung bek-a Pasian' na akiseem, upaphualpi khawngbek-a minam' na akiseem I' sakna/I' kisakna, mipi' maai-a thugen lasakna leh Pasian' thugenna aneilo mite mi-maimai-a sehna khempeuh khiam ta-ni!\n6. Akual akhawk, abeh aphung, akhua atui bih-a mi piimuhna leh neumuhna khempeuh abeisiang dong-in khiam ta-ni!\n7. Mindeihna, dawknopna, "pil, siam, hau, thukhual" hong kicihding lunggulhsiatna khempeuh abeisiang dong-in khiam ta-ni!\n-Tua-tawh kiton-in Saangkhan ding Thu Sagih te in;\n1. Pasian-in Zomi cih minam lian khat-in bawl khinzo ahihman-in tua Pasian' maaipha zonna-ah Zopau, Zongeina, Zola leh Zomi Pupa' cihtakna lamsang saangkhaan ta-ni!\n2. Thumaan genngam-a, thumaan it theih nading leh "akhial" te gaalbawl lo-a, amaan apomkip nading itna-tawh pulaak ciatciatna lamsang saangkhaan ta-ni!\n3. Behlehpung, sunghlehpu, tuù-leh maak-a kizom vive I-hih man-in tong kisaang, zaila awi-khawm tengbeek ngaattak-a pankhopna lamsang saangkhaan ta-ni!\n4. Biakna lam-ah, ei' kiang-a hong kikhawm lote-zong I' beh I' phung, I' tuú I' maak, I' sungh I' pu-mah ahihna phawk-a kizop siamna lamsang saangkhaan ta-ni!\n5. Pulpit hitakeileh, Lai Siangtho tawi-a thugen hitakeileh, upaphual-a vaaihawm ulian hitakeileh mipih sapih khempeuh Pasian' maai-ah akibang/akikim ahihna phawkthak-a, mikim zahtaakna piak siamna lamsang saangkhaan ta-ni!\n6. Koi-khua, bang-khawk, bangbeh hitaleh tong kisaangthei ahihnaakleh "kei-tawh unau hive hang-e" ci thei-a, itna-tawh kimuak siamna lamsang saangkhaan ta-ni!\n7. Pilna, hauhna, siamna, thukhualna maantak lunggulh thei-in, tuate ngahtheih nading lamzing maante hahkat tak-a zuihzawh nading lamsang saangkhaan ta-ni!\nKhiapding thu 7 leh Saangkhaanding thu 7-tawh Zomite baanzaal ziat suankhawm-in maaciang suankhawm theile'ng Tuunnu' Zogam niibang luun-in paalluun dinghi. Tua ciang-in Gaalkaap Kumpite' Sila hihna pan-in Zomite' Naseem Muanhuaite I-suak ding-a, Zomite Piangsakpa naakpi-in lungkim dinghi. Pulpit tuhngah kuul sese lo-in, upaphual tutphah luah sese kuul lo-a, "Nahibang-in, kahibang-in" Pasian leh Zo Tuunnu-in hongngaak gige-hi!\nBy: Zokhai (Australia)


timestamp: atn

url: =Your Password Safety... - Zomi Computer and Internet Association\nHome / HOW TO / Your Password Safety...\nYour Password Safety...\nTaang Sianpu December 15, 2010 HOW TO\nTu hun in Information hun a hih mah bangin password pen nakpi takin thupi ta hi. Na password ong ki guk sak leh na thusim bek thamlo in na bangk sunga na neih/na khol sim khinkhian te dongin bei ding hi chi ong gen masa nuam ingh.\nTua ahih manin password safety ahih theih nangin anuai ateng kantel in na passeord zat sittel masa in.\n1. Na email khempeuh leh na site neih khempeuh te i password akibang khin hiam?\nMi hing khat in email khat bek zang dih ki omlo phial ding hi. tua ahih manin na zat khempeuh ki bang sak khin ken. A hangin na muan mahmah Website khat na ki hack leh a kizop pih email/data teng mukhia uh in, tua pan in na password teng ong laksak khin ding uh hi. Ki dawm in!\n2. Na password zat atom lua kha hiam?\nPassword pen tom lua sak kei in. Hi theileh 8 pan 15(a tawm penin) alphabet om leh hoih ding hi. Tua sangin a tam zawk hang poi lo hi. Ka password zat te lawm ten a muh teh sau si ee ong cih sak uh hi. Web data ah aki encript tei hangin mal tamleh pholh khiat hamsa zaw deuh cihna hi.\n3. Password sung ah min, artists, popular te min khat pepeuh a ki hel khahiam?\nNa nickname, pet's name, celebrity te min peuh na guang kha deh. Tua te sansat(guess) in hack nang baih zawdeuh hi.\n4. Mikang lai(English) aki hel kha hiam?\nPassword pia ding ci in password peuh na gelh phei pah kha ding ai. Admin cih na mun ah admin mah na gelh kha deh. Mi in ong kankhiat sak khin ding hi. 1977ismybirthday cih dan te ee\n5. Nambat vive khawng na guang kha deh.\nSuahni, NRC nambat, phone nambat peuh password in na zang kha deh aw...Internet sai pan in Keylogger khat in a muh khiat ziauh password te pen makochittal, koayanchittal, 3494ismybirthday cih bang teng hi. Nakpi takin ki dawm dihni.\nPassword pen deihthu sam ah hi thei leh na keyboard tunga om ( Upper Case , Lower Case , Number , Symbol ) Complexity ki hel neunau leh hoih ding hi. Tu laitak a kazat password bang pen password meter ah ka sit leh 97% ngah hi. 100% ka ngah nang thu khat kisam thei giaugiau ee. Laih kik lai ding. No zong na sittel ciatun.\nPassword khat na khet sialin\nLower Case Letters cih bangin ong lak denden ding a, Weak, Strong, Very Strong(Complexity) cih dan in om hi.\nAih hang a hack nuam te in keylogger zang leh bel nantal in zong do zo ken teh mate...ha..ha....ha..........\nA zenzen in mi password na theih nop tentan keei leh bel Hack Other's Password ah na hack in.\nHacker te khut tawh kipelh dingin kong deihsak hi.


url: =Kumpite’ kumpi… Topate’ Topa… Siampi lianpen Pa ~ Tdkhen :: ZOMI DAILY\nposted on 3 September 2017 at 7:35 pm Lomkholna: Biakna, News, Tdkhen\n1. Kumpite’ Kumpi (Mang 17:14).\n2. Topate’ Topa (Mang 19:16).\n3. Siampi Lianpen Pa (Heb 4:14).\nJesu in kumpite’ Kumpi, topate’ Topa, siampi lianpen Pa ahihmanin i-tungsiah, i-nuaisiah tawh kikal-a thu hong khen ding pen JESU ahi hi.\n1. Kumpite’ Kumpi:\n(1) Hausa, upa, hong uk kumpite a mawkmawkin na gensiatleh, kumpite a en pa in na tungah thu hong khen ding hi.\n(2) Na nu, na pa na gensiatleh, na nu, na pa a en pa in na tungah thu hong khen ding hi.\n(3) Mite’ thu a manin i-khen keileh, hong encikpa in i-tungah thu hong khen ding hi.\n(4) Thu phuang zo kei ngawn-inteh ci-in miniamte’ tungah i-thuman keileh, meigong tagahte’ pa ka hi, a cipa pen ei hong en pa mah ahihmanin, i-tungah thu hong khen ding hi.\n(5) Ka thuneih-lai hi, hong ki mang lelin teh ci-in, thuhoih thupha en lo-a, thukipsa, la kipsa, ngeina omsa khat, eima’ thu-in i-mawk laih ngiauleh, mi om muang honkhat buai ding hi. A kici kim, a kizui kim, a kita kim diamdiam khat zong ki ai-am khin ding hi. Eima’ hangin ki tukalhna piang dinga, “Sanggam bangin mite pumkhat suakin a tutkhawm-uh ciangin bangzahin hoihin nuam ahi hiam” a ci-te in hong mawhsak kha ding hi.\n2. Topate’ Topa:\nTopate’ Topa cih pen, biakna lian, biakna neu khempeuh tungah Biakna Lutangpi Pa, cihna ahi hi.\n(1) Kua biakna, kua Pawlpi khat peuh i-simmawhleh a nei-pa in i-tungah thu hong khen ding hi.\n(2) Topa ci-napi-a Topa ahihna banga i-zop keileh, i-tungah thu hong khen ding hi.\n(3) Ih Topa in eimah tawh a kibang nasem dang nei hi cih tel napi-a tua mi i-thusim keileh, i-tungah thu hong khen ding hi.\n(4) Topate’Topa cih tel napi-a topa dangte tawh i-kikim sakleh, i-tungah thu hong khen ding hi.\n(5) Ih Topa’ piansak na khatpeuh tungah i-phunphunleh, i-tungah thu hong khen ding hi.\n3. Siampi Lianpen Pa:\nSiampi Lianpen Pa, cih ciangin siampi dangte khempeuh in a damsak zawhlohte a damsak zel pa, cihna zong ahi hi.\n(1) Siampi dangte pen amau’ kiang zuat a kul hi-a, Siampi Lianpen Pa in ahihleh a mah’n hong zuan zaw hi.\n(2) Siampi Lianpen Pa’ nasemte thei napi-a, i-thusim keileh i-tungah thu hong khen ding hi.\n(3) Siampi Lianpen Pa ahih-mahbangin, i-natna a lianpen zong a damsak thei ahi hi.\n(4) Siampi Lianpen Pa tawh a om khawmin i-kingaihsutleh a om khawm i-hi pah-a, a om khawm lo-a i-kingaihsutleh a om khawm lo ihi pah hi. Na up bangbangin kong om ding(piang ding hi) a ci pa in Siampi Lianpen Pa (Jesu) ahi hi.\n(5) Siampi Lianpen Pa in na khempeuh phuisamsa in koih khin ahihmanin i-natna tawh kituak tata i-lak ziauziau ding ahi hi.\nKhual gamla zin nuam i-hizongin, taangko nuam i-hizongin, i- minam ngeina leh i-gam upadi-te ei-a’ khop thei-in, tua-leh i-ngim, i-tup, i-sawm’te taihkak dinga, i-nam ngeina leh i-gam upadi in hong phal’lohte, i-ut ahi-ta zongin zat lohna pen minam-le-gammi diktak hihna ahi hi. Tdkhen\nPrevious: Australia gamsung ah Kangaroo athatlum Chinese khat kiman\nNext: Malaysia gamsung ah palik azalianpenpen IGP Khalid nasep khawltading


url: ="Zogam leitangh - Zomi'n luah hen" leh Myanmar Land Use Policy (draft) - TUNGZANG NEWS\n"Zogam leitangh - Zomi'n luah hen" leh Myanmar Land Use Policy (draft)\nZogam zingvai - Zomi'n hawm hen\nZogam Zolei - Zomi'n luah hen\nZomite khatvei awngkhia kik leuleu dihni.\nTung Pasian in i kikonate ong za mahmah ahihman in, leitung ah minam khat aa apiansaksa Zomite, 914-Zomi lampi ong honsak aa, consitution ong kibawl kik ding hileh ei leh ei ki ukna, Zogam' zing vai Zomi hawm hunding lampi zong ong kihong kik ding lam et a om mahmah hun ahihi.\nMipil misiam adiakdiak policy tawh kisai thuthei Law lam siamte\nGam leh nam vei makaite\nKipawlna tuamtuam pan aa makaite\nTutak aa thunei i MPte\nKhua hausate ong kihel ding thupi dinghi.\nKhuaciat in i khuasat aa kipan i gam i lei, khua tangthu ciat kigin huai in ka umhi.\nGamvai, minam bup vai ahihman in, kua aa tuan cih omlo in ka mu aa gtn. in Zomi minpua party ahi ZCD bek nasep i sakloh ding thupi hi.\nTangthu, tuanthu tawh hoihtak, gina tak seelbanna om hetlo aa lahtheih ding thupi ding ahihman in mipil misiam kisam ding hihang.\nMipi in i sep theihding in: leitang nei ahi Topa, hih leitang ong pia Topa tung Thungetna ah maa pang thei ding hihang. Tua hileh i deihsang aa hoihzaw policy ong kigelsak theilua ahihi. (Malaysia aa om Zoimi tul 27 val tengin Topa Pasian tung thuumna nanei dih un. Na nei khawm dih un.)\nZomite kikona bangbang Topa in ong za in, lam ong honsak ahihlam tampi mukhin zo hihang.\nAmanlang tak aa action committee khat i neih ding makai khempeuh in ong vaihawm dih un/vaihawm dihni.


url: =Yamaha F9,9fmhl Gambo Lungo – Mister Barche\nYamaha F9,9fmhl Gambo Lungo\nMotore YAMAHA HP 9,9 gambo lungo. Modello: F9,9FMHL N.B. I prezzi dei motori fuoribordo sono comprensivi di Dichiarazione di potenza e di trasporto.


url: =SUANGPHUT RESEARCH & MEDIA. Researcher: Joshua Thang, Th. M - Laibu Saal\nHome > Thuluui/Articles > SUANGPHUT RESEARCH & MEDIA. Researcher: Joshua Thang, Th. M\nSUANGPHUT RESEARCH & MEDIA. Researcher: Joshua Thang, Th. M\nVol.I, Issue No.1; December 2012\nIntroduction: Suangphut Research & Media pen AD 2012 Phut Thang Net Media Publication Vol. I, Issue No. 1 ah kisimthei a, Tuanpupate mapatsa teng mah hizaw in septheih ding tampi ih nei hi. Pu Suangphut pen Pu Phut Thang mintap hi-a, Kaalzang khua vive pan ahi-uh hi. Amau hunlai in tung Pasian in thupha na pia in mualbawl suangphut thei zel ding in na siamngei khin hi cih ih theithei hi. Leitung khuahun kiheizel in Simsing paak zel, zo sing paak zel ahihman-in muntuamtuam ah ih om zong Pu Phut Thang min kilawhna Suangphut Research & Media pen khangthakte vaipuak khat hita cih Welcome Speech hisak ni.\nPu Zo pan khangsimna azangkhawmthei atamzawte pen ZOMI cin ihkisamthei hi. Pu Zo pen Tibet gam pan Kawl gam lut ahihman-in ama’ suan leh khak khempeuh zong Tibeto-Burman sung ah kiciamteh khawm hi. KaChinte tawh Unau Sanggam khat in akisim khawmtheite zong kihi a, Chindwin gundung ah Pute akimansuah ahihhang tunidong in Unau Sanggam khat hihna pen Zo Inn lam daan leh Kachin In lam daan tang thu in gen lai hi.\nKachinte in Zomite pen “Khang” hong ci uh a, Zomite in Kachinte pen “Behte” ih-ci hi.Inn alam uh ciang in Unau Sanggampa hong tunteh aomna ding ci’n deikhat awng sak hamtang uh a, Zomite’n zong tua bang teekteek mah in Khanglui Innte ah Innsung deikhat ki-awng sak in “Talaap” kici hi. Tua pen Sanggampa hong tunciang in aomna ding zong hi pah mai hi. Hihzah dong namdangte tawh tangthu omlo hi.\nHun khat ciang in Kawlmangpa(Ava?) ukna haksa lua mahmah ahihman-in Pu Zo suanlehkhakte in Suahtakna zong in amual aguam ah na lal kawikawi uh a, atawpna ah Kawlte paizawh mengmeng nawnlohna ding Khamtung gamdong kitungto ta ahihman in Ciimnuai ah na ituah khawm ngeingai uh a, Zomi Tedim Kampau azanghte khuapi masa Ciimnuai cihtheih ding ahihi. Hun hongpai zel in Ciimnuai ah Kum tampi akiteen khit ciang in khantohna zui in khua tuamtuam sat theihna hun hong tun takteh Pu Neilut in Ciimnuai pan Paakzang leh Simzang na sat a, Simzang khua aa suak atapa neubel Pu Genzo akhanciang in atate Khupmu, Suante leh Henkai tawh Tumang khua na sat leuleu hi. Tumang khua ah Pasian in Thupha pia ahihman-in neih leh lamh kicing nei a, Genzo min tawh min kilawhna adiak in Phuisamna kammalte kipan khia hi.\nPu Suante, Pu Khupmu leh Pu Hen Kaite in apa sih khit ciang in Ciimnuai ciah kik ding geelna nei uh a, Ciimnuai khualui ah Tui vadimkik in lut napi’n vateengsuak kik nawnlo in Saizang gam tui kingahna: “Zophei/Khuaphei” akicihna mun ah Khaal khat sung bang ateen khit uh ciang Vangteh Botung akicihna mun, Saizang khua gaal khat ah khuasat in a teeng uh hi.\nVangteh Botung ah Pu Suante pen Kaal Singkungpi pona zangtam ah teeng ahihman in khuapih Bonuai lam aa teeng Behdangte in “Kaalzangpa” cipah uh a, tua min paisuak in ata-atute dong in atuntunna ah “Kaalzangte” cisuk lai uh ahihman in tuni dong in “Suante Beh leh Kaalzang” cih kammal pen kipeh-lawh tawntung hi.\nHun khat ciang in Pu Khupmu vaihawmna tawh Thanglo khuathang khua akisat khit ciang in Pu Suante in asungh-pa Pu Hang Sum tawh kop in Phaipi khua na sat uh hi. Pu Hen Kai pen a Sanggampa Suante tawh kikhawlden ahihman-in Suante tunna mun peuh ah Hen Kai suan leh khakte aomden hipah hi.\nVangteh Botung pan Phaipi khuasatna leh Phaipi khua pan tulai Kaalzang kici mun ah Pu Suante in Lozuan in An ahauh mahmah na leh khuamun ding in ciamteh in akikhual mahmahna dong ah Pu Suante min kidawkziate pen Beh leh phungdangte hong theihpih tham tangthuneizo “Kaalzangpa Logam” Leitang hoih mahmah pan Anhaksat hun sung naleng in duh leh deih teng kingah in nuam kisa mahmah ngei kici-napi’n Kaalzangpa pen sibaih ahihman-in a-ngaihsutnate tangtun kim mannailo in kiciamteh hi. Pu Suan Te’ tapa neihsun Suan Kai hong khan ciang in mi teitang, mi kizen, athanuam, agualhuai khat mah hong suak in apa’ mun leh gam ah teengkik in khuasuak sak a, “Kaalzang Khua” cipah uh hi. Pu Suan Kai khansung mah in khuakiim khuapaam pan meeltheih u leh nau, lawm leh gual, beh leh phung tuamtuam in sak leh khang pan Kaalzang khua hong zuan uh ahihman in hun tomno khat sung in Kaalzang khua Thupi khat suak a, Kaalzang khua pan akizang Zongeina kician nei Beh pawl khat piangkhia hi.\nHun hong pai zeel in Zogam tangthu ciaptehna pan ihkitheihtheih mah bang in Kaalzang khua ah Suante Beh in Khang 9 bang Hausa sem in apau khit hun khat ciang in Meikatna huhau in kibeidong mahmah kawmkaal ah neek le dawn ahaksat laitak in gaal om a, Kaalzang khua ah haksatna lianpi tung in gilnat-lainatna huhau leh vai tuamtuam hang in Kaalzang khua pan Lolam leh gamsung khuadang zuan in apaikhia pawl zong ki om hi. AD 1850 kiim pawl in Sukte Beh Pu Khan Thuam pen Mualbem pan Tedim gam ukzo tham din hong hatciang in Zogam khua thupite simkawikawi in alaakzawhna peuh pan Kaalzang khua Hausapi Suante Behte Siah-kaihngei: siahtung-siahphei kaih mah tuuk in Pu Khan Thuam zong siahkaih hong kipatteh Kaalzang khua kisiat hun hong hita ahihman-in muntuamtuam-khuatuamtuam ah lalkhiat mang hun tawh hong kizom in “Kaalzang Babel Tausang Hun” zong kici thei hi.\nMikang Kumpi hong khanciang in amau’ ukna nuai kitung khin leuleu in ei leh ei ki-uk, ki makaih tawm theihna hun pan ei khantohtheihna ding pen eimau’ thu bek hilo in mi khut tung ah a om hun in suahtak theihna ding kizong ciat aa, Mikangte tawh kidona leh khua tuamtuam-gam tuamtuam ah lalkhiatzel hun, Mikang galkapte in Inn khawng ahal zel hun, Siallum kulh kidona hun cih bang in Zogam ah haksatna tampi mah ki-thuakkha khawmzel hi.\nKaalzang khua pan Pu Suangphut tupa, Pu Phut Thang makaihna tawh Tuanpupate pianna Ciimnuai Vangkhua lam manawh kik uh a, Ciimnuai ah Tuidim kik in Phaileng khua alutma un Ciimnuai nazuan masa phot uh hi.\nCiimnuai ah Tui dimkik khin uh a, Tuanpupate biak-asiam: asa uh tung ah sasin salung puak in sep ding teng asepkhit uh-teh Kaalzang ciah kik ding vaihawmna aneih laitak un Pu Suangzong leh Pu Suanman bawng sung pan Sanggamte pawlkhat hong tunciang un kamkum uh hi. Kaalzang ciahkik nuam pawl leh khuathaksat nuam pawl cihbang a omciang in hih kamkumna pan Phaileng khua atungmasa Sanggamte hong khohna mangzaw phot dih ni, “Tu tadih in Phaileng ah lutphot ni” cih thukimna aomciang in Phaileeng na zuansuak phot uh a, tunidong mah in Pu Suangzongte pawl khat Phaileeng ah teengsuak lai uh hi.\nPu Phut Thang makaihna tawh Ciimnuai kilut kik masa phot ahihmahbang in Phaileng pan in Ciimnuai khuapang khat Phaileng lampang Tui omna mun ah Lozuan bek lo-in Buk limtak lam in teen theihna ding zah dong in na bawl ngei uh a, Ciimnuai kiim teng pan an hau in nuam asa mahmah ngei uh hi. Hibang in Phaileng pan Ciimnuai ah paithei zel uh a, teensuak ding a-ut uh hang in Logam hoih leh Gankhawk ding ngaihsutna tawh akhuadaak uh ciang in gamthak sat ding a-ngaihsutna uh tungtawn in tuhun Lunmual gam sung teng ah gamveel in apai zeel uh hi.\nPhaileng pan Ciimnuai khuathak (Pu Phut Thang’ Lomun, a-utna leh asihna mun) ah teensuak ding pen Pu Phut Thang sihkhitciang in kikhawl bawl phot in Pu Phut Thang mahmah gamveel in apaina, aakluisan keng in ak khuang angaihna mun, aaktui aisaan in aipha mahmah ei acihna gam ah c. AD.1869 in khuasat uh a, Mualzawl Khua ci uh hi. Hih khuasatna ah Beh 7 ki-gawmkhawm Inn 46 pha in kiciamteh a, Pu Phut Thang’ tapate: Pu Dongh On, Pu Tuah Vial, Pu Tuang Neng leh Pu VumLuan (Phaileng Khua pan Saipi 7 manlak ah Saipi 1 man ahihman in Saithauneipa) unau-teng pen Suante Beh: Luahlangh Bawwng sung pan Mualzawl khuasatte lak ah minkidawkte hi a, Pu Dongh On upen ahihmahbang in Tultawi nasep sem hi. Pu Suanmante leh Pu Suangzongte sung pan pawl khat omlai kici a, pawl khat pen Phaileng ah ciahkik in adangte khuadang ah paisuak lai uh ahihman in aminte uh kithei ban nawnlo suak hi.\nII. GEOGRAPHICAL BACKGROUND:\nPu Suangphut’ tupa Pu Phut Thang pen apianna leh akhankhiatna Kaalzang khua hinapi ateenna muntuamtuam ahihi. Tuate sung pan 1. Kaalzang, 2.Ciimnuai, 3.Phaileeng cihbang ahihi. Pu PhutThang’ tate: Dongh On, TuahVial; TuangNeng, VumLuan leh AwiHuai te unau 5 pha uh hi. Hunkhatciang-in Kaalzang khua meikat huhau in neih leh lamh teng “Vut ” asuahkhitciang-in Kaalzang khuabup in akihuhzozawsawnding kuamah aomnawnlodinmun akitunvat-takteh Tuanpupate Siktuidawn-ngei Ciimnuai ah Tuidimkik masak phot ding a-utpah teng makaih in Pu Phut Thang in hong paikhiatpih pahlian hi.\nCiimnuai ah tawl khat sung ki om a, Kaalzang zuankikding in avaihawm laitak un Suangzong Bawngh sanggamte pawl khat leh Pu Suanman Bawngh pawl khat hong tunciang un Kamkupna hong nei leuleu uh a, “Phaileng pan Sanggamte hong khohna mangzaw phot dih ni, tua kawm in khuaheek enlai dih ni” cih thukimna tungtawn in khuathak satding zong geelnai-tuanlo in Phaileeng ah na lutsuak phot uh cin kiciamteh hi.\nKhangthukante ciaptehna bang in Phaileng ah Kum 24 sung khang khat phial kiteeng man hi. AD.1869 in Phaileng pan Mualzawl khua kisat in Kum 24 mah kiteeng a, Mikangte hong khanciang in Khua hong kihalsak(1892?)teh Kangkaan, Tuimu leh Vomkuate ah Kum 3 sung kibeel phot hi.\nAD.1896 in Lunmual khua kisat a, tunidong in kiteengsuak lai hi. Khua masa Mualzawl khua icih pen tulaitak Lunmual khua pan Tai 1 kiim ah a om khuamun nuam mahmah khat hingei a, Mualdung zangtam mun kidawh hoih khat ahihman-in “Mualzawl Piinpeen” kici Mualzawl ahihi.\nAD.1883 kum in Nuam khua pan Muizawl khuasatna tangthu ah Pu Tuang Neng’ Innkuan(BelThual&OnKhualte) kihelkhin a, Mikangte in Khamtung Gam khua tampi ahaalzial hun pek in zong azawlte tawh Muizawl khua mah a na om in, tunidong mah ama’ suan leh khak teng Muizawlte hisuak lai uha, Saizang awsuah zangtheikim in “Muizawl Maung: Muizawl Mee” asuakkhawmtoto Muizawl khua Suante Beh kicite pen Pu Phut Thang’ Tute kihelna mah ahihi.\nMualzawl khua kihaalkhit hun mah pan Pu HongKhual leh Pu SonKhat zong Phaileeng zuankikphot in Khuangnung, Singmual leh Tuilangh khuasatna dong ah kihelsuak uh ahihman-un Tuilanghte in kiciamteh khawm uh hi.\nPiantit paite hong ciah khit(1920)ciang in Hausa ThawngKhoThang hun sung in Lunmual khua pan Philnak khua ah Beh tuamtuam pan Inn tampitak in peemkhiatsan leuleu uh hi. 1970 kiim pawl pan Sawbwa leh Kalaymyo zuan in tampi lalsuklai uh hi. Zampi khua ah Pu ThangDam’ suan leh khak khempeuh lut uh ahihman-in Saizang Awsuah zang pawl khat kibehlap leuleu himah leh tuhun in Kalaymyo leh Yangon khawng ah teengsuk zaw uh hi.\nPu Phut Thang’ tute atamzaw Tedim Gamsung ah teeng uh a, adiak in Lunmual, Tuilangh; Philnak, Muizawl …cih bang in khua tuamtuam ah mun leh gam nei ciat uh a, 1950 khit pan tunidong Inn 10 valdeuh khawng zong Tedim khua ah Inn mun logam tawh teeng pan uh hi. Sanggamdangte pen Tahan, Kalaymyo; Sakhangyi, Sawbwa; Tamu, Yangon …etc, cihte ban ah Gamdang ah zong tawmtek ki om panta cih ding hi a, mimal pen kitamnaihetlo mai himah leh Eimau’ tunbanna gamciattek ah mun leh gam mah tawh kikhual tak in ki khuasa ciat cih ding hi. Tedim, Kalaymyo leh Yangon Khuapi aa omte pen Biakna lam nasep bulphuh zawdeuhte hipeen uh hi. Gamdangpaite ateengsuak thei pawl zong om kawmkawm ta-a, kikhualna tak tawh nasep hanciam uh ahihman-un pahtaakhuaithei mahmah uhi.\nIII. POLITICAL BACKGROUND:\nPu Phut Thang’ tute pen Eimau’ ki-uktawmna(Federal System) lamsang thupi asadeuhte ahi-uhhi. Ahang tampi aomzong in Ciimnuai khua nuntak khuasakziate leh Kaalzang Pu leh Pate hunlai pek pan Ki-uktawmna lamsang thupi kisa hi. Zogam leh Zomite Ki-ukna lamsang limlim zong Eimau’ mah ki-uktawmna akindiakte ihiciat hi. Eimau’ ki-uktawmtheihna(Federal) pen zatsiam leng khantohtheihna ding sepnop, bawlnop khempeuh eimau’ munciat ah eimau’ hanciamtawmna ciat tawh septheih, bawltheihdingte ahunlap in sep pahpah theih ding hi-a, midangte (Kawl/Vai) kiang ah vatokaiphot kulnawnlo ahihman in khantohna lam ah vaipuak nasep manlang tuam, taanglam mahmah kisa zaw ahihman in khuapi zuat ding a hanciamnopna uh om nailo, “Gual baan nuam ing” acite na-ngawn zong khuapi ah mi-ukna nuai lutding sang in khua ah amau’ suahtaakna tawh nahoih semthei kisa zaw uh, amau’ zingvaihawmtheihna kizangh-thei sazaw uh; khua leh tui ah Itna bulphuhna tawh nuntakna nuamsa zaw uh ahihman-in khuapi zuanzo mahmah ding himah leh zong Pianna Vangkhua mah Ngai-in Nitak Sangtuah hun na leeng in khual gamlapi ah vaiciah ding kithawi-in Khe lamtawn di leh Sakol nungzui kawm in vaiciah tangtangh zawmawk uh hi.\nTuhunciang in Cycle hong omman in Khuapi: Khuaneu kilamdanna omnawnlo zahdong in utna mun peuh ahunlap in akipaitheih hang nidanglai khawng Khualam hawhnopna aomteh Nikhat lam hipahpah hi. Hih pen Itna, Gam leh Minam Itna hang in a kiseelsim Thuguuk pawl khat leh Sisan kinaina tawh Itna bulphuhna hang ahihi.\nPilsinna lamsang ah kiniam mahmah lai ahihman in khangthak momnote in ahihtheihliai ding nak leh ngaihsutna thak tawh kalsuan theih ding, khuapi mah zuan zaw phot in (or) khua ah ih teenglai phial zong in khuapi mah ah omtualzaw thei ding in geelna nei thei leng, Naupangte sangkahna ding pen tutadih in khuapi mah ah Laisin Sangkah ding ngaihsut sak theizaw hi leng; Midangte tawh kizop daan khawng zong kisiambaihzaw thei ding, lawm leh gual hoih neih ding cih khawng zong nidang ciang nasepna ah muibun tak sepzawhna ding in athupi veve khat mah ahihi. Khuapi ah Sangkah cih pen Laisim daan hoihzaw cih bang bek tawh sang kikah hi zenzen lo a, mailam hunsaupi ah bangci kalsuan danding kikhualkholhna lampi cih phawkhuai hi.\nKi-ukna lamsang ah gamkhangtote paidaan, sepdaan hoih tampi om a, ei kiang ah zong khantohpih theih ding pawl khat om thei ding hi. Kanhuaite kan in Nahoih sem zel ni. Khuapi ah sangkah in pilna vasin cih pen Class sung aa kisin subject ban ah kiim leh paam pan sintheih pilna tampi tawh zong sinkhop pilna hipah hi.\nPu Phut Thang’ Tute sung ah pilna sangpi sin ki-omzo nailo ahihman-in Politics lam ah zong hong khual, hongvaan siam ding midangte hong theihpihtham makai kician kisam mahmah hi hang. Tuailai khangnote aw “Gam leh Nam Itna tawh Makai muanhuai suakthei na hihman-un na pilsinna uh thupi ngaihsun un la, hanciam tak mainawt sawm dih un.” Tu laitak dinmun pen khua hausaneu leh sawltak ciangciang bek ki omzo pan a, mi hong theihpih Gam Makai Hoih ki-omnailo mawk cih phawk ciat in khangthak pilsin sangkah Siamsin pawl in limtak ngaihsun unla, hanciamna hoih hong nei kik ta un.\nIV. RELIGIOUS BACKGROUND:\nPu Phut Thang’ tute atamzaw pen Zongeina leh Biakna hahkat mahmah minam khen khat mah kihi a, Laipian(Beeltung Biakna) sung pan Christian Biakna lam ah kihei kim khinta phial cih ding ahihi. Muizawl ah Pu TuangNeng aa’ teng lian Laipian hilai uh a, Pa DalZaKhai (Muizawl Khuathak) in Lai Sangmang sem in Gungaal kuam makaih hi. Muizawl khua aa omlai sanggamte leh Tahan lam aa lalsuk Pu TuangNeng sung pan aa piang sanggamte zong Laipian sung pan hong suakta mengmeng thei le uh ih deihsak hi. Ahizong in Biakna & Upna tawh kisai pen eimau’ deihteel ciat zuihtheih phalna om hi.\nPu Dongh On, Pu TuahVial leh Pu VumLuan aa’ teng khempeuh Christian Pawlpi tuamtuam (Baptist, AG, SDA, ZBCM, EBC, RC, …etc) ah om uh a, amau’ munciat tek pan Biakna hanciam mahmah tek lel uh cih ding hi. Lai Siangtho sangkah laitak leh asem kawmkawm zong om hi. Lunmual aa teng lak ah SDA Pawlpi sung ah Inn tam om pen aa, azom ah ZBCM, AG, Baptist, Full Gospel, EBC cih bang in tawm omkim al uhi.\nPhilnak leh Tuilangh sung pan atamzaw pen RC Pawlpi sung ah om uh a, Baptist leh AG sung ah tawmbek om uhi. Tedim om teng leh Kawlpi dungsuk aa lal teng pen SDA, AG, Baptist, UPC cih bang in om uh a, Yangon leh Gamdang aa omteng pen AG, Baptist, SDA sung pan atamzaw om uh hi.\nPawlpi tuamtuam ah ih om zong ih tupna Vantung kibang, ih utlohna mun Heel kibang; hong bawlsiathei galpa Satan kibang, hong it Pasian khat bek kibang; Pasian’ Kammal Lai Siangtho ihzatnop kibang, Gumpa Jesuh kibang; Huhpa Kha Siangtho kibang… cihbang-in ih kibatna tamzaw aihteh “Itna Pasian bulphuh ciat ni”.\nPu Phut Thang’ tute sung ah Leitung Pilna (Secular Degree) asinlaitak leh Degree ngah kician ki tamnaimeello cih ding hiphial mawk ahihman in khangthak momnote in sangkah laisim ding mah maban thupi pen in nong ngaihsut phot ding uh ih kihanthawn nuam masa hi. Tan 10 ciangciang kikah tei aa, Matrix Pass kician zong kitamnai hetlo zeel hi.\nBiakna naseemding diin ideihsakteng Biakna Sang ah kahsakpah in, Gam leh Minam hong makaih ding in ihdeih teng pen Kumpi Sang mah ah kahsak pah zaw leng ahoihzaw diam? Khangnote sung pan mipil suakzoding tampitak mah AAS ah sangkah uh a, Kumpi College ah zomto suak theinawnlo uh ahihman un MUAS…PUNE cih khawng vazom zo zenzen in lai hongsiam mahmah ding uh ahihkeibuang leh laisin, laithei bek mah hilel in Gam Makaipi hongsuakthei ding kimlai zong semkhalo maiding paammaih uhi. Biakna sung leh NGO nasep tuamtuam lobuang amau’ sep ding ompaklo, nasep ngahlo tampi omkha zeel ding hipah lian mawk uh ahihman un paammaihlua uh hilo hiam?\nNute, Pate aw,… Tanote Sangkah daan ding maban hong ngaihsutpih mahmah un, Biakna nasem ding in piakkhiat ih sawm ta-naute Biakna Sang ah kahsak pah pen hoih mahmah ven; tualo adangteng pen amau’ lutnopna mun peuh alutzo ding in Kumpi Sang khawng mah ah kahsakpah mai leng hoih zaw mai lo ding hiam? Ngaihsunpha kik dih ni.\nTedim aa Sangthak kihong Setlam sintheihna bang ah kahsak mai leng hoihlo ding hiam?\nSang Inn ah Sia/Siamah, Zato Inn ah Siavuan/Siamah; Biak Innte ah Pastors, Lai Siangtho Sangte ah Lecturers, Professors cihte ban ah Kumpi Zum leh NGO tuamtuam ah Nasem Hoih leh Makai Hoih tampi ih om theihna ding in “Khangthakte’n Deihna Lungsim takpi tawh Pilna sin ding in thasaan in Khangthakte hong kipan phakik tapeuh dih un”. Midangte demnopna Lungsim hilo, gualtawh kimnopna lungsim hong nei dih un. I dinmun aniamziate Liimlangh tawh ki ettheih hizen leh ih etnoploh na meel kithei lo hizen! Himah leh dinmun niamlualai mah taleng, Khantoh theihna ding lampi tampi tak omta hi. Lungkia lo in mainawt sawm ni.Bangbang hileh Sangkah na hanciam photphot dih un. Laitheilote in zong sinsin leh theithei buang uh hilo hiam? Naupangte ahai hilo! Sangkah zomhoh leng ahoihding hi.\nNute-Pate aw “Neek khat bek ngaihsun lo in Tate Sangkahsak ding mah Thupi ngaihsut sak tek ni.” Pilna sin laitak hong su-nawngkai thei khempeuh peel phot in. Sanggamte aw pilsin laitak lawmngaih zong kidophuai hiveen maw. Pilna sin hun om cih phawkhuai mah a, Pilna deih taktak te aa’din Pilna sin ding Kum ciangtanloh ding hi. Nu leh Pa hong deihsakna khawng zangkhial kha ke’n. Lawm hoihlo peel in. Puansilh khawng tawh buai se ke’n. Na kisap pilna ngah masa phot lecin Puansilh hoih in na khan sung hong suulzuih ding hilel hi. Laikung leh Tuzum, Tupeek koi teelzaw ding ih hiam? Tuzum, Tupeek tawi maizumhuailo a, tuabek semthei hihkhakding dahhuai cih daan hi.\nComputer hun hita a, Midangte Siavuan pension, Engineer pension; Inspector pension, Galkap Bo pension; MP pension …etc hita aa… Ei zong hong kideihlo hi tuanlo pi ee! Na tanu zong Siavuan/Doctor cih khawng asuakthei vetlo ding khawng sa ke’n.\nTapate bek hi lo in Tanute zong College/Sangkah sak ta in, kisiiklo ding hi hang. Mo ding mipil adeihte’n Tanute zong mipil di’n pantah in Sang kikah sak ciatciat ta hi. “Minam It ing” nacihnop leh Tate Sangkah muibun ding’n lampi maan tawnsak pah in la, amau’ khantohna ding a khaktan mi hikha kei’n. Amaute zong College kahnuam ta ei!\nGam Makai, Gamnu, Gampa asuaknuam Naupangnote aw “Tu Ni Na Hun Manpha Hi!”\nHun manpha mahmah hi. Kumpipa in zong Nikhat in Nai 24 val ngahtuanlo a, akibangkim in Pasian in Nitaang leh Guahtui hongpia hi. Hamsiat tuamdeuh neisese lo in Nai 24 hong pia kim hi veen, en’ bang ci zeek cih pen thupi ding hi. Naupangte aw Nulepa, ulehnaute hanciampihna tawh Sangkahtheih hun pen “Hun Hoih, Hun Nuam” hi. Tua hun na zatkhialh khak zenzen leh maw, Nang nuntakna bek ahaksa ding hilo in na kiim leh paam aa omte tung ah noptuam-hamphatna bawlnuampipi abawlzolote hihding pen kimukholthei ahihman in “Tu Ni Hunhoihte Zatsiam kisin in, Pilsinna masak dih ni”. Kisiikluat a-omlo ding gamtat luheek pen “Tu Ni” bangcizat, bangci zat ding? cih thu hi. LST in “Na khangno lai in nang hong piangsakpa phawk in. Pilna sin in”. Mipil hongsuah ding hi hong ciden hi veen… Deihsakna tak tawh hong kihilhthute zuihsiam kisinkul hi. “Na khangnolai in lungduaina kisin le cin hoih pen hi” hong ci lai hi.\nVI. AGRICULTURAL BACKGROUND:\nLokhawh Singpuak pen ki hanciam mahmah ciat na pi’n “Ankhing kham ung” aci-ngam kitam nai meello zel hi. Ahang in Kum 1 nasep pen kha 5 pan kha 10 sung kikhom bek ahihman-in antaw dinmun ah kitung thei zel mawk hi. Khangluite hunlai khawng akigenciang in Kum 1 asep uh kum 2, Kum 3 bang khomthei uh ahihman-un tuabangte “Ankhing Kham” naci uh a, tuhunciang in Gam kimothalzial zel ahihman-in ki genthei ciat hi.\nAnkung ciindaan zong kheel in Ankungte atung baih ding leh atunghak ding cih bang in kilaih diamdiam ding in ciing dih ni. Mehteh mehgah pen kha 3 sung in neekphat ahihman-in sephuai zaw hi.Vaimin leh Buhlei bulphuhte’n zong Mehlei lamsang maban thak lungngaihhuai mahmah ta ding ihcihiam? Singno suan ding tha kipia ciat ni. A susia thei ganhingte kep ding thupi ding hi. Thuhilhkikna 20:19, 20 ah “… heizatna tawh asingkungte na susia kei ding uh hi. Gamlak aa om singkungte in note’ sukgawp ding in na gal uh ahihiam? … na zat ding un neek ding aa kizang lo singkung hi, ci-a na theih teng bek uh susia in na phuuk thei ding uh hi” ci lai hi. Tuanpupate’n hih thute na zui uhi.\nTheikung, Haikung hawi bek lo in suantuah zelzel ni. Eisep theih pen Singno suan hi a, khangsak in agahsak pen Pasian nasep cih phawk gige ni. Pu Phut Thang’ Tute ihizong, Suante Behkhangnote mahmah in zong Neektheih Singkungte suanthuah zeel ni. Lamdung ah Haikung, Singpi kungte… zong suan hi leng neektheih ding hong om ding a, Ahlai! Hite, Nuntak gimnam uh ei. Eizong hicih leng himawk lo hiam? kici ding uh hi.\nKhangthak nasep daan, Mehlei bawldaan; Tuidum leh Ekleidum bawldaan tawh mehciindaante kan in, Mehlei Huan bawl lecin Bazar pai phatuam bek hilo in eimau’ ciin neekna pan Cidamna kingah zaw hi. Saneek-dending ahaksat kawmkaal ah Mehteh, Mehgah leh Singgah namcin neekna hoihzaw thampek cih phawk den in. Eklei zaa pen neekdingte piase ke’n. Neek ding tatak pen Singtehmuak leh Gan-eek bek piak ding hi.\nVantung pan Guahtui leh Daitui tawh apiang Ankungte leh Singgahte ahihkeileh Tui Siangtho tawh ki khangsakte neekhuai pen hi. Pasian’ bawlsa na khempeuh itsiam in la, suksiat ding lamsang ah kihel seke’n. Pasian in abawlsa khempeuh “Akibang in It” cih phawk in la, Pasian’ Itte pen Itsawm lecin na ma hong vangzaw kha thei ding hi. Vasano khawng zong laaksawm dah in. Akhankhitteh neek cing zaw ding hilo hiam? Gtn: Gam aaknokai bang pen namat gaihsawm sang in hong khang phot leh agolciang in zong “Nang aa’ mah hilel hiveen” Neektaaknailopi pen api, ano in huaimang ding kilawmlo hi.\nAmau zong nungta nuam uh hi. Vasano na laak leh api tawh matkhop sawm ngeivet ke’n. Pasian in deihlo hi. Tua mun ah “Nang diin kibulh lecin bangzah in khasiathuai hiam?” Vantung pan Nitaang, Meeikaai, Guahtui leh Huih Siangtho ngahkhawmte vive ihiman in khat leh khat kihehpihtheih ding ahihi. Naupangte zong hibang daan thupilte theisak ni.\nVII. PHILOSOPHICAL BACKGROUND:\nPu Phut Thang’ tute pen Philosophy kici Thungaihsut tawm theihna lamsang kiniamtuan hetlo napi’n mi lak ah ih kiheltohsuak zawhnailohna khat in Sangkah khawlbaihlua ihihman zong hikha thei mai ding hi. Ngaihsut siam pilna Pasian hongpiaksa hi-a, ih sin, ih muh, ihzak, ih theih khat peuh ahoihzaw ding in ih geel theih ban ah aomnailo khat zong ngaihsuttawm theih pilna tawh geelkhiathei hilo ih hihiam? Pianpih pilna pen Pasian hongpiaksa Pilna hipah a, Sintawm pilna tawh akopte’n Lawhcinpih hi.\nGreek mipilte, Mikang mipilte, Chinese mipilte cih khawng zong apilsa in asuak omlo aa, laisinna: pilsinna tung tawn in thungaihsut tawmtheihna aneite uh picingsak uhi. Thungaihsut tawmtheih Pilna cihciang in Pianpih pilna tawh kop in Tuanpupate hun pan tuni dong mah khangthu dungzui mailam khantohtheihna ding ngaihsutna tawh thupil: thugil kihilhciannate zong kihel pah hi. A hunzui lungsimpuak kikheelkheel khangnote in ngaihsuttawmpilna tungtawn in manawtsiam ding leh thungaihsunlote sang in thungaihsun theite pen apil:asiam:ateizawte hihamtang uhi.\nPu Phut Thang pan Kum 250 huamsung ah khang 7 val bang paikhinta hinapi’n Inn 100 kipha nailo a, khua tuamtuam ah om ih hihman in akimu ngeinailo bang kitam hi. Tua ban ah Pilsinna pan mi hong theihpih. Secular Degree ngah pen khutmeekuaini ci leng cing zonailo lai zen ding hi. Ngaihsut phat huai, ki sawlhuai mai ding hilo hiam?\nPhung sung ah khat leh nih pil, khat leh nih hauh bek hitheinailo a, apilkim, ahaukim, aneikim, akideihsak kim hih ding lunggulh pha ni. Biakna Pawlpi kibatlohna, Neih leh lam pilna siamna ban ah Min leh zaa kikimlohna cih bangte khempeuh sang in Sisan kinaina bulphuh zaw thei hi leng, kuaman hong simmawh ngamlo ding a, koikoi ihtung zong U leh nau Itna tawh kipanpih diamdiam theihna in Minam Itna tawh nuntakna hipah lian a, Mi abawl Pasian itna leh ama’ thuzui mi taktak hihna zong ahihi.\nHih LST mun pen Tuanpupate’n azuihden uh Lampi: Pu Phut Thang’ Tute lampi ahihi. Amau’ hunlai khawng in Khristian cih bang omseselo hitamah leh Khristian Nuntakna tawh kituak linlian in na nungta thei uh a, nekhawm dawnkhawm in diamdiam uh hi. Khangthak hun ah zong hih bang ngaihsutna hoih tawh nuntakkhop diamdiam theihna lampi mah zuizom suak ding in hanciamkhawm tek ni.\nVIII. CULTURAL BACKGROUND:\nZomi hihna tawh Zongeina kineiciat a, Pu Phut Thang’ Tute sung nopna, dahnate ah ahun, amun leh mual zui-in zatdaan kibang tampi kinei hi. Christian Biakna zuih khit Zuhai, Sabakhawmnate tampi tak kizang nawnlo na pi’n ngeina hoih tampi tak kizanglai veve hi. Gtn: Pu Zukholh pen Pute kiang ah Thungetcialna in kizang a, Khuado Pawi pen Innkuan Anneekkhopna in kinei hi.\nZoniik, Zopuante silh in Zo Minam Ni bawlkhop hunciang in Pu Phut Thang’ tute pen Zomi Bup tawh kibang in alungdam khawm, alaamkhawmtheite kihi a, dahna leh dahhuaithute a omciang in adahkhawmte ihihban ah Minam min tawh sep leh bawl ding a omteh a semkhawmtheite ihihi. Christian hihna tawh Zozu kizangh nawnlo a, tua taang in Niangtui leh Moh kizangh zaw hi. Unau sung ah Niangtui azanghlo pawl zong ki om aa, hihneihna khat peuh ah Bawngnawikang sung ah Kaaphi leh Niangteh khahloh tawh lungkimthei bilbel in gennoplel uhi. Sagawh ciang in asisan paihkhiat hamtang ding leh Sisan sung ah Nuntakna om acihmahbang in tua Sisan tawh huankhoplohding hipah hi.\nMopina leh Mopawi bawlna pen Lai Siangtho kibulphuh deuh hi. Kiteenna … Naumin phuahna, Naumin aapnate pen Zongeina leh Biakna tawn in kibawlkhawm zel hi. Ngeina hoih sung pan Lai Siangtho tawh kituak in zatkoptheih ding tampi mah om cih phawkhuai hi. Pasian’ thu tawh kituak khollo ngeina hoihlote peuhmah pelhding hita hi.\nIX. PSYCHOLOGY BACKGROUND:\nZomi hihna leh Genzo’ Tute hihna tawh Pu Phut Thang’ suan leh khakte Lungsim puakzia pen Zogam leh Zomi Itna neite ahihban ah Pasian zahtaakna tawh mainawt ding lunggulh in hanciam uh hi. A tamzaw Lokho mi hilel napin amau’ lungsim ngaihsutnate pen midangte saantheih tampi ki-om bilbel hi. Tuanpupate lungsimpuakzia tungtawn in deihsakna tak tawh thukihilhnate pen tunidong in Pilna suak hikhathei ding hi cin aciamteh zong om uh a, kampau kidawmciat uh hi. Unau thukihilhcianna lamsang leh veengte tawh kihotheihna zong thupi sak in Nampi lungsim puakzia tawh mainawt ding kisin zel uh hi. Thungaihsutna lamsang leh thu kikupdiamdiamna tawh lawhcin ngahkhopna lamsang pen kisinden kullai cihding hi.\nPu Phut Thang’ tute pen hunlap in thuphawktheite mah hi hong kici-a, ahizong alungsimpuak bang un lungkim tak sepkhiat theihna anei naikei uh hi. Na hoih sep ding thei na pi, septheihna ding thuneihna a-neihnailoh uh ban ah Sum leh paai, Neih leh lamh kicing nai ta kei leh Gam leh Minam aa’ding’n “Na Hoih Sem Nuam” in alungsim sung uh ah naupaai abangliang khangthakte ki-om kawmkawm ta hi. Tuailai khangthak momnote in pilsun hun in Pilna limtak sin un la, gam leh nam aa’din na hihtheihna ciattek uh tawh “Nahoihsemte” hong hita un. Tuanpupate Lungsimpuak hoihte langhsak thei dingte leh Eimau’ tung tawn in Zo Gam khantohna ding ngaihsutna hoih neiciat ni.\nX. SOCIAL DEVELOPMENT BACKGROUND:\nNisim Anneek Tuidawn Siangtho, Innkuan sumlutna ding sumzon sumzuaknate! Pu Phut Thang tute pen neek leh dawn lam ah kikhangto naihetlo cileng kikhiallo ding hi. Singgah lamsang, Benam leh Mehteh Mehgah lamsang tamneekna in sanekden sang in cidamhuai zaw hi. Tuisingtho leh Huihsiangtho angah mun ah tending hioh a, mihing kisap bulpi zong tuate mah nahipah hi.Pumpi thagolsakthei Vitamin om annamteneek ding thupi ngaihsut huai hi. Vaimin leh gataam pen Zomite aading’n an hoih ahihi.\nSumzonna siangtho tawh hauhna in khangkikhom hauhna piangsak zo bek a, tawisuangmaan zatna in Pasian’ deihna ahihi. Hauhpaknopna lungsim tawh nasemte eengkha ke’n. Kumpi deih sumzonna leh Pasian’ deih khantohna pen kinaizaw hamtang thei hi. Thupil khat in agenna ah “Government Work is God’s Works” ciliang ahihmah bang in Kumpi nasepna sung ah kihel in Nasep lut ding zong thupi ngaihsuthuai veve hi.NGO kipawlna tuamtuam tawh kop in khantohtheihna ding nasep siamleng hoih ding hi.\nLST hong hilh mah bang nuntakna siangtho tawh nuntak ding hanciam ciat tek zaw ni. Numei-Pasal vai ah ahizong in, Kampau-Gamnatnate ah ahizong in kuama simmawhlohna ding ngaihsun ciat ni. Khanghamte thudot ding leh zahtakpiaksiam kisin ciat ni. Midangte haksatnate zong theihsiamkul a, aneilo tatakte zong huhkul thei zel hi.\nSanggam Ki-itna & Minam Itna tawh huhtuakte huhthei in panpihsiam ding kisinciat ni.\nSanggamte aw, PhutThangNet pen kuamah deidannopna hilo a, Pu PhutThang’ tute Thukizakna: Nop Ni, Dah Nite ah Mual leh guam kaantan in tanglai hun pek pan Thukin a-omsial in a kizasak, khual gamla nangawn ah akiphatanghtangh laiteng in Pulehpate khekhaapzuihna hi-a, nathakphuan kihituanlo, khangmasate mabanzopna khat ahihman in khangthakte’n zong hanciamhawm tek ni.\nSuangphut Resarch & Media leuleu pen Pu PhutThang’ piannna mintap Pupi Suangphut Minpua in Research bawlna hi-a, Eimau’ utna tawh kiheltawm in hanciam tak semkhawm ni. Member lut masa peuh ahampha hipah hi. Genzo suanh, Suante Beh leh Leitungbup Zomi Innkuan sung dong ah Suangphut Reseach & Media maban tawh ih kihel masak pen na zong hitheikha ding a, Pu PhutThang’ tute khempeuh in thupi ngaihsut ciat in Mimal, Unau; Innkuan in hanciamna tek tawh mapangkhawm tek ni. Hih pen U leh nau, Gam leh Nam itna tawh malaakna hi-a, Zolai vive tawh kigelhphot hi.\nResearch bawl ding tampi om a, “Work Together, Shine Together” I bulphuh mah bang in sepkhoptheihdingte semkhawm ni. Mimalhanciamna akuulte zong hanciamtak in septheihbangbang sepding, kipiakhiatna tak tawh sepding thupi ding hi. Ei’ tangthu pen eimau’ kin keimawk leng, midangte’n hong kinsak zenzen mawk ding hiam? Khangthakte in nasepnopna lungsim ih neihnaak leh Lai nasep, lai kaihkhop leh laihawmna cihte Media lamsang limlim sephuai tampi om cih phawk ni.\nTulaitak in Lai Thupite leh Laihawm tuamtuam (PHUTTHANGNET) hawmkhiat zawhna ding in piakkhiatna tawh mapangnuamte aa’ding in zong kiheltheihna ding mun tampi aawnglai hi. Fund kiciantak kikaikhawmnailo aa uthun peuh in laihawmnopte deih hunpeuh in kihawmzonaihetlo himah leh Internet pan deih bang in ettheihdin kikoih hi.\nHTTP://PHUTTHANGNET.BLOGSPOT.COM & HTTP://SUANGPHUTNET.BLOGSPOT.COM\nPu Phut Thang’ tute in Ezra, Nehemiah, Esther leh Timothy’ pi Lois bang daan “Makai Hoih” tampi ih kisampha hi. Nang zong na kiphaal diam?\nEimau’ deihsakna tek tawh nasephanciamkhawm tek ni. Topa’ Thupha maw, Shalom.\nLunmual Khua Tangthu (Kum 100 cin Hunbawlhopna), Lunmual, 1998 April 17-19.\nPu Ngul Khua Thang’ Zokhangciaptehna Laibu, Tedim, 1970-1977.\nPu Ngul Khua Thang’ Laibu: Suante Beh Tuanpupate Khangciaptehna, 1970.\n“TUANPUPATE ZOLADAWNG PHUAHTE” pan Pi Chin Niing Late, Lunmual-Philnak khuasatna Tangthu tom ciaptehna laidalte pan muhkik pawlkhat.\n“PHUTTHANG INNKUAN LAIBU” (Unpublished Copy), 2012, Tedim.\nNgin Suan, “KAALZANG SUANTE BEH KHANGTANGTHU LEH KHANGSIMNA”, 1078, Tedim.\nLangh Go Kap, Pa. “PU GENZO KHANGTANGTHU LEH KHANGSIMNA LAIBU”, 2011, Kalaymyo.\n“PU LUAHLANGH BAWNGH KHANGCIAMTEHNA LAIBU”(Unpublished Copy), AD.2000,Tedim.\nThuamZaChin, Pa & Rev. PumKhanNang (Zomi Encyclopedia), “GENZO KHANG CIAMTEHNA LAIBU” (Unpublished Copy), 2012, Tedim.\nPHAILENG KHUA TANGTHU: ZOMI ENCYCLOPEDIA (Unpublished Copy), 1991, Tangthu kaikhawmte: Pu ZenKhanCin, Pu NgulHehNang & ZE (Rev.PumKhangNang, Tedim).\nLUNMUAL KHUA TANGTHU: ZOMI ENCYCLOPEDIA’ Unpublished Copy, 1990 & Revised in 1998 by Rev. PumKhanNang, Tedim). Consultants: Pu SianZaThang, Rev. CinPau, Pu ThualGo, Pu ThualKhanDal, Pu NengZaSut, Sia KhupKhanTung: Lunmual, Tedim Tsp).\nLALTA (PHILNAK) KHUA TANGTHU: Zomi Encyclopedia’ Unpublished Copy, 1990). Consultants: Pu ZenKhanCin’ Lai, Rev. LuaiGoThang, Pu DaiHehNang: Philnak, 1990).\nMUIZAWL KHUA TANGTHU: Zomi Encyclopedia (Unpublished Copy, 1989-1990). Consulttants: Hausa DalZaKhai, Pu GinDoLian, Pu ZenKhanThang, Pu KapKhanThang, Muizawl & Siapi ThangSuanDal (Keizang), Tedim Tsp).\nTUILANGH KHUA TANGTHU: Zomi Encyclopedia’ Unpublished Copy, 1990 by Rev. PumKhanNang, Muvanlai Literature, Tedim. Consultants: Sia ThangSuanMung, Pu KhualGo, Pu VumZaGin, Pu KhamZaLangh, Siapi TuanCin … Tuilangh, Tedim Tsp.)\nCarey, Bertram S. & Tuck, H.N. “THE CHIN HILLS”, Vol. II. First Print 1896. Reprinted & Published in 1976 by Firma KLM Private Limitted, Culcutta-700012 on behalf of Tribal Research Institute, Aizawl, Mizoram. Rf: Ciimnuai – p. 8, PhaiLeng – p.10; Saizang – p. 11, Kaptel – p.15, Mwelyaul (Mualzawl) – p 16.\nPU KHUALKHUATHANG: Pu K.K.Thang in Pu Phut Thang’ Tute Tangthute Pa ThuamZaChin tung ah ageenna bang… 1968, Tedim.\nPU NGULKHUATHANG: Pu N.K.Thang in Tuanpupate Tangthu akanna tungtawn in Kaalzang pan Pu Phut Thang’ makaihsiamna tawh Ciimnuai ah Tuidim ding inakipaipah ahihna thute, Mualzawl khuasatna thu(1869), Lunmual khuasatna thu(1896), Philnak(1920) khuasatna Tangthute Khangham thuciamtehtheite genna aciaptehnate uh agensawnkikna leh midangte hongciaptehdaan akitheilaisunte ngah bangbang gawmtuahna.\nPU GINDOLIAN: Pu TuangNeng’ Innuante Muizawlte asuahna tawh kisai Muizawl khua khanghamte sung pan Pu Gin Do Lian(Gualnam) in Muizawl khua ah Suante Beh alutna Pu TuangNeng pan Pu Bel Thual leh Pu On Khualte unau tangthu hong gen bangbang!\nSUANGPHUT RESEARCH & MEDIA\nSource : SUANGPHUT RESEARCH & MEDIA.\nItem Reviewed: SUANGPHUT RESEARCH & MEDIA. Researcher: Joshua Thang, Th. M Description: Rating: 5 Reviewed By: Cinpu Zomi


url: =Covid-19 leh Thumuhsiam nading pawlkhat ~ C. Thang Za Tuan :: ZOMI DAILY\nposted on 7 April 2020 at 8:39 am Lomkholna: News, Thangzatuan, Zomi\nFull Gospel Assembly makaipi Rev. Dr. Dam Suan Mung in kum thak ni sim in kumkhat sung bulphuh mitsuan ding thu a pulaakna ah tukum 2020 aading in “Tawlngak Kum, Tawldam Kum, (The Year of Rest)” Matt;11-28-30 ong pulakkhiat ciangin kadip kuavat in lamdang kasa sim giugiau hi. I nasepna a beitading maw kaci giauguau khaliang hi.\nTu in leitungbup ah atung zeelthei Pulnatna lak-ah tukum in Covid-19 in manlang takin Sengam Wuhan pan kipan in leitung bup gam 200 valta in hongkilawh in mi akisih ziahziah takpi ciangin leitungbup Cidamna lam Vaante (WHO) tangkona leh Kawlgam leh gamdang khem-peuh ah makaipite in March (13) ni akipan in alauhuaina, kidawp kikepzia dingdan leh pilvang tak-in inn ah omciat ding thu kim dildel in mipi tungah ong vaikhah uh ciangin March kha beikuan lam-a kipan in April 30 nidong I inntek ah tawlnga in tawldam in omciat ding ong sawl uh ciangin hih Pawlpi Makai Siapa ong genkhiat thu pen Khasiangtho lamlah kholhna tatak khat hi cih kaphawk thei pan hi.\n(Ref. When God Calls A Man: The Making of Spiritual Leader by Thang Deih Lian -Dvidlianno, amazonkindle 1006-2019) Adiakdiak in kum 60 tungsiah na pusuak kei un hong kici sawnsawn a, inn ah ka ompah khikhe hi.\nTu a leitungbup in I tuahkhak thu pan ngaihsut ding tampi hong guan hi. January leh February kha nih bup sung Biakinn ah Siate Semon atamzaw pen “I Thungette Lawhcin Kum, Nget Khempeuh Ngah Kum” hi ci-in LST 1 Tim.2:1-3; Late 46:10-11; Late 100 leh 125 bup ong limgenna un I tawlngak hun sungin I gamtatzia ding hong makaih kasa sawnsawn a kipah huai kasa hi. Hih natna leitung ah abeisiang theih nading, aban asottoh nonloh nading thu nakpi takin ngetna tawh hawlkhiat baih zawh nading in Biakna Pawlpi ciatin septoh pahding thupi masa hi.\nTua ban-ah ei innkuan ciat-in I lunggulh thute enpha in thupha isante maitai takin lungdam kohkhop liingliing nading leh ilawhsapnate ah thungetna leh kipuahphatna, kikupna leh Pasian tungah ki-apthak nading ban ah akilawm takin I nuntak theihna ding-in Kumpite leh gam aading asem uliante-a dingin thu limngetsak ding ahi hi. Tua hileh I gam I lei anuam mahmah thei lai ding hi. Lungsim hoih lungsim pha I neih ciatding akisam mahmah ihikhathei ding hi.\nA diakdiakin tulaitak in ei gam ah anneek tuidawn kilungkham lua hilo zaw hi. Gamsung ah kilemna leh daihna om nading hipha pen hi. Gammi tualsuak khempeuh liangko kikim in, kizahtaak leh kideihsak in, huaiham tuan omlo in I gam ah iteenkhop liailiai theih nading kisam ihihlam kiphawk in kilunggulh ciat hi.\nTuate adonghkholhsak a kimu 2008 Constitution puahpha in Federal Democracy ki-uknadan thak zat dingakisawmna ah haksatna tampi omlai cih I theiciat hi. I gam makaite in thuman thudik tawh taangpi taangta lungnop nading ong vaihawm siam nading uh thungetsak kuul pha mahmah hi.\nKawlgam Suahtakna ngahna ding ageel thumuhsiam Founding Fathers te thupulakna leh kithukimna vaikhahnate ahi Panglong Agreement-1947 (adiakdiak para. 5 & 7), Suahtakni Deih Thusam (Declaration of Independence , 4th January 1948) para (5) na leh I Gam aading Kamciam (The Pledge to the Union) thu (9) te zuinuam hilehang I gam anuam mahmah thei lai ding hi. Hih thu I gen ciangin Gam aading hoihtakin vaihawmna (Politics) a lunggulh ihi a, deihkaih thukhen ukna (rash/statocracy) anial nuam ihi hi.\nTua hi in tu a tawlngak ding hunhoih Pasian in hong pia hi a, ei mau pumpi ciat, leh ei innkuan sung hi in , i gam i lei leh hong uk kumpi omzia ahizong in limtak in lung ngaihna leh Pasian thu ngaihsutna thungetsakna in zang ni.\nLeitungbup ah bang kisam ahihiam cihna in zong ngaihsut hun in zang ciat ni. I Pawlpi ciat ah online panin ahi zongin thungetkhopna in zang ni. Innkuan lungnopna, tawldamna, thupha ngetna in zang khawm liailiai ni. Mawh kimaisakna in zong zang ni. Hih Covid-19 amasot nonloh nading in Kumpite hong vaikhah thute zui in innciat ah quarantine in om ciat ni.\nTopa in mikim Khasiangtho pilna leh thalak siamna, thupha sanna in hong piakim ciat tahen! Prof. C. Thang Za Tuan, Ph. D. (Yangon, Myanmar)\nPrevious: Antang ip 1000 muibun takin zekkhawm ni ~ Lian Tuang\nNext: Bukna hoih ~ Tdkhen


url: =ISIS migilote kapna US$190 Million man F-22, ISIS ngongta te thu leh hun nunung\nLaisim mipih akua mapeuh\nTu laitak US kumpi leh leitung alawm apawl kumpi gam 20 bangin abuai pih ISIS Islamic State gam tuam khat ading nuam hiamgamh migilo te'n midik mawhna neihlo tampitak aza aa sim aa akap lum ziakziak ban thamlo US gam mite muhna peuh ah thak asawm Al Qaeda te nung migilo pen kipawlna IS te'n thauvui, thautang galhiam namkim kicing takin aneih uh banah, (Fund sum) bang hau lua uh kisa US$500 billion val bang neih tazen uh ci hi.\nHih te hong khanglian semsem leh leitung in nidang Nazi Hitler lai mahmah hong bat ding US President Obama lung himawh ahih man, ama mah makaai in leitung gam tampi ah, zin kawikawi banah Secretary of State, John Kerry pen Arabs gam tengah paisak kawikawi in, hih ISIS te do mang cimit theih nading ong hanciam mahmah uh hi.\nUS gam te'n van lam pan akap uh akipat lian hun in khat vei zong azat ngei nailo uh athak sitset Jet Fighters10 tak tawh hong kap se uh ahih manin, Sen gam leh leitung bup khat in lamdang kisa in thupi zong kisa ahi hi. Nidang Iraq khawng ah akizang leh US te'n leitung alawm apawlte gamte azuak ziakziak uh ahi F-15, F-16, cihte khat ciang' US$30 million man pen tu aa, F-22 te khat ciang' US$190 million man tazen zong ahi hi. Tampi bawl asawm uh hang' tam manlua leh vanleng lui atul sawm asim in neih uh ahih man, tu aa F-22 pen 400 val bek bawl uh zong ci hi.\nTu ni ciang dong US te leh France ten nisim phial akap ngekngek banah England, Netherlands, Australia, etc, cih gen thamlo US leh Saudi gam te'n zong van lam pan a (Target) teng uh asuh siat zo tei hang' leilam pan zong Iraq gam Syria gam kumpi galkap te tawh (Face to Face) lei lam pan kikap hinapi kikhin kawikawi leh mun tampi ah phual sat khin uh ahih manin, baihtuanlo nahi tuak in, kipan hak khadan uh nahi zo zen ahi hi.cihi. Ei Pasian thuzui Zomi akua mapeuh ding hun nunung ah, ISIS te vai tu laitak lunglut ahuai mahmah leitung gal hongsuak ahih mah bangin, Ebola virus natna zong ih upmawhlo hun laitak leitung gal khat mah hong suak in LST sung aa, Topa Zeisu'n ka hun nai ciang'in, acih thu zong hong phawk sak khat zong hong suak ahi hi.


url: =Gualnam Tangthu Tom - Laibu Saal\nHome > Draft - Zomi eLibrary > Gualnam Tangthu Tom\nGualnam Tangthu Tom\nA (20) vei na kawlpi Gualnam beh khuado pawi pen Canaan Home, Tahan ah nopci tak in kipawl hi.\nGualnam pen Behmin hi. Zomi te in nam leh phung kinei ciat hi. Mi hing i hih nak leh, singhawm sung pan in a piang kuamah ki om lo a, Pu leh pa khanggui zom in khian ki ka suk suk hi. Zomi te mun leh gam, i tenna a ki gam lat ciangin, midang dan in a kinei, lungngal mahmah te i hihi. Tanglai pek pan in, behmin tuamtuam na ki nei ciat hi. Zomi te lah ah, beh min, nam 50 val kinei hi. Tu dong na ngawn in, beh min aphuak phuak i om lai hang in, Nidang lai a ipu ipa te in a zat uh , Nampi, guipi, phungpi beh min te a om ngiat mah ahihi.\nGualnam te'Dan Gualnam te pen, Nampi te in ka ki ciamteh uh hi.\nGualnam galhang, Gualnam namlian, Gualnam Thukhual te ka hi uh hi. "Gualnam manglai khahpi lei te" ci in ong kigen hi. Guite' manlai, Gualnam manlai, Sukte manlai cih hun te sung ah na en kik in. Gualnam te pen, a gui a zam leh a dawn a pak a vek in, mipi lungsim pua hi. Namneu tatdan te a deihlo te ka hi uh hi.\n1. Thu khensat ciangin, lelop ngaihsut lo, tomthu hi lo, thusau en kawm a thu khensat te ka hi uh hi.\n2. Tua tawth kizui in, nawh hih saisai lo in, 'ol tak leh kiptaka' a thu a sem te ka hi uh hi.\n3. Tu tawm a thu leh, sisan hat man a, nawhsa tak a thu khin pah daidai cih te ko tawh kituak lo hi.\n4. Thu khat khindaih phial a a om khit teh dam tak in a sutt kik leh a leh pan te ka hi uh hi.\n5. Tha khat thu in a kingahpah lo na hamsa, thu laigil te hatkat tak leh, hanciam tak a a luai zo te ka hi uh hi.\n6. Gualnam te annek ciangin, tutphat tokhom kai in la a atu nuam te ka hi kei uh hi. Gualnam numei khat annek ding ciangin, tutphah khat na pia kei in.\n7. Gualnam te ka lungtang uh, ciip in nem hi. Mi hasa a siatna tawh a zawh sawm te ka hi kei uh hi. Phattuam na ding a donpih den, mi a khual, mi a tampi aa ding in nasa in muh zahzah tawh a panpih den Ngeina leh Dan hoih ka nei uh hi.\n8. Thu khinkai khit ciangin a semkhia pan te ka hi mah bang un, munkhat khat te ah ka zekai na mun uh zongh om thei hi.\nGualnam beh min pen, a min dang in alo kawikawi om hi. Tua min dang te lak ah, 1. Gulnam 2. Hualnam 3. Khualnam 4. Gualhaang, cih bangh in, a kilo kawikawi minneu te a kizatna mun om hi. A vekpi in a kibang behkhat mah ahi hi.\nGualnam behsung apan in Namneu behka pawl khat 1. Mitsuum 2. Luisukh 3. Laisung 4. Gualnam bawmkhai cih te leh a dang dang om lai hi. A vek mah in, Gualnam ahi hi.\nby: ZamSianSang Gualnam, Nampi Hih Gualnam beh sung ah, Gualnam a hih laisim te in, a kicing in nong puah sak na ding uh kong thumm hi. Gualnam beh na hih kei leh zongh, ong simsak thei veve hi teh;.\nItem Reviewed: Gualnam Tangthu Tom Description: Rating: 5 Reviewed By: Cinpu Zomi


url: =Kumpi Nihnate 14 | Siantongluan.net\nKumpi Nihnate 14\nKumpi Nihnate 14 |\nIsrael kumpi, Jehoahaz tapa Jehoash kum nihna kumin, Judah kumpi, Joash tapa Amaziah in uk ding kipan hi.\nAmah in uk ding a kipatin kum sawmnihlenga pha a, Jerusalem-ah amah in kum sawmnihlekua sung uk hi. Ama nu min Jehoaddin hi a, Jerusalem khuami ahi hi.\nTopa mitah amah a manin gamta a, ahi zongin a pu David bang zolo hi. A pa Joash hihsa na khempeuh hih hi.\nMualtunga biaknate koihkhia lo hi. Mite in tuate tungah biakna pia-in paknamtui hal lai uh hi.\nKumpi aana kiptakin ama khutsungah a om phetin ama pa ahi kumpipa a that a nasemte amah in that hi.\nAhih hangin Topa in a thupiaksa, Moses thukham laibu sungah, "Tate hangin pate kithatlo ding a, pate hangin tate zong kithatlo ding hi; ahih hangin mi khempeuh amau khialhna hangin si ding hi," ci-in a kigelh bangin amah in mi thatte tate thatlo hi.\nAmah in Edom mite tul sawm Ci Kuam-ah thatin Sela khua simin la a, a min dingin Joktheel phuak a, tuni dongin tua min kipsuak hi.\nTua ciangin Amaziah in Israel kumpi, Jehu tapa Jehoahaz, a tapa Jehoash kiangah kamtaite sawlin, "Hong pai in, khatlekhat mai kituahin kisu ni," ci-in a to hi.\nTua ciangin Israel kumpipa Jehoash in Judah kumpi Amaziah kiangah thu puak a, "Lebanon-a om thangling kung khat in Lebanon-a om taamtak khat kiangah mi sawlin, Ka tapa zi dingin na tanu hong pia in, ci hi. Tua ciangin Lebanon gamsa khat in hong nawkin tua thangling tuancil hi.\nNangmah in Edom na vatgawp khin a, na lungsim in nang hong liansak hi. Na minthanna tawh lungkim in la, inn-ah om in; bang hangin nang tukin, Judah tawh nang na tukna dingin buaina piangsak se ding na hi hiam?" a ci hi.\nAhih hangin Amaziah in a thu ngailo hi. Tua ahih ciangin Israel kumpipa Jehoash paito a, Judah-te gam Bethshemesh-ah amah leh Judah kumpipa Amaziah khatlekhat kimaituahin gal kido uh hi.\nTua ciangin Israel in Judah zo a, mi khempeuh a inn ciat uhah tai uh hi.\nTua ciangin Israel kumpipa Jehoash in Bethshemesh-ah Ahaziah tapa Joash, a tapa Amaziah ahi Judah kumpipa man hi. Tua ciangin Jerusalem-ah amah hong pai a, Efraim Kongpi panin Kiu Kongpi dong Jerusalem kulh pi zaguk sung susia hi.\nTua ciangin amah in kham leh ngun khempeuh, leh Topa biakinn sung leh kumpi inn vankoihna sungah a om umlebeel khempeuh la-in, mite zong man a, tua ciangin Samaria-ah a ciahkik hi.\nTu-in Jehoash in a hih a gamtatna a omlaite, a vangliatna, leh Judah Kumpipa Amaziah tawh a kidona, Israel Kumpite Khang Tangthu Laibu sungah kigelh hi.\nTua ciangin Jehoash si a, Israel kumpite tawh Samaria-ah kivui hi. Tua ciangin ama tangin a tapa Jeroboam Nihna in a uk hi.\nIsrael kumpipa, Jehoahaz tapa Jehoash a sih khit ciangin Judah kumpipa, Joash tapa Amaziah kum sawmlenga sung nungta lai hi.\nTu-in Amaziah nasepna a omlaite, Judah Kumpite Khang Tangthu Laibu sungah kigelh hi.\nTua ciangin amaute in Jerusalem-ah amah sawmsim uh a, amah zong Lakhish-ah tai hi. Ahih hangin amaute in ama nung zui-in Lakhish-ah mi sawl uh a, tua lai-ah amah that uh hi.\nTua ciangin amaute in sakolte tungah amah hong pua uh hi. David khuapisung Jerusalem-ah a pate tawh amah kivui hi.\nTua ciangin Judah mite khempeuh in kum sawmleguk a pha Uzziah la-in a pa Amaziah tangin kumpi-in a koih uh hi.\nA pa a sih khit ciangin amah in Elath khua zo kikin lampha a, Judah mite-a dingin ngahkik hi.\nJudah kumpipa, Joash tapa Amaziah kum sawmlengana kumin, Israel kumpipa, Jehoash tapa Jeroboam in Samaria-ah uk ding kipan a, amah in kum sawmlilekhat sung uk hi.\nTopa muhna-ah amah a sia gamta hi. Israel a khialhsakna, Nebat tapa Jeroboam khialhnate khempeuh panin amah kihemkhia lo hi.\nAmah in Gathhefer pana kamsangpa, Amittai tapa, a nasem Jonah tung tawnin Israel Pasian, Topa thugen bangin, Hamath lutna panin Arabah Tuipi dong Israel gam a ngahkik hi.\nBang hang hiam cih leh Israel-te thuakna nasia mahmah hi, ci-in Topa in mu hi. Bang hang hiam cih leh sal ahi a, sal a hilo ahi zongin a peng kuamah omlo a, Israel a huh ding kuamah omlo hi.\nAhih hangin Israel min a phiatkhiat ding Topa in gen nailo ahih manin Jehoash tapa Jeroboam khut tawh amah in amaute honkhia hi.\nTu-in Jeroboam gamtatna a omlaite, a hihte khempeuh, a vangliatna, a galsimna, leh Judah in a na neih ngei Damaskas leh Hamath khuapite Israel-a dingin a ngahkikna, Israel Kumpite Khang Tangthu Laibu sungah kigelh hi.\nTua ciangin Jeroboam si-in a pate tawh kivui a, ama tangin a tapa Zekhariah in a uk hi.\nTedim Lai Siangtho / Laibu: Kumpi Nihnate 14


url: =India ah naungek suakcil asikhin kisa in zato te’n Plastic Bag tawh vuiding in piakhia :: ZOMI DAILY\nposted on 2 December 2017 at 8:33 pm Lomkholna: India, News, Sawltak, World\nIndia gamsung aom zato khatah naungek suakin asilopi pen Doctor te’n asisa in asuak hi cimawk uh a, Plastic Bag tawh piakhia uh cih TOI pan kiza hi. Max Hospital ah Thursday ni in thupiang hi a, hih thupiang hangin tua Max Hospital te kimawhsak mahmah hi.\nAthupiangzia ahihleh nupi khatin Max Hospital ah khacinglo “Premature” in nausuakkhia a, naungek pen apeeng “Twin” hisawnsawn hi. Naungek apeeng te lakah khatzaw pen asisa “Stillborn” in suak ahih manin, akhatpenzong Doctor te asisa in asuak ci’n ciamtehziau uhhi.\nTua asuakcil naungek nihte ii aluanghawm pen Polythene Bag sungah zato nasem te’n akoihkhit uhciangin nausuaknu ii ameltheih te kiangah piakhia uhhi. Tuakhit ciangin ameltheih te’n tua naungek apeeng te ii aluanghawm pen hanmual ah avuiding, Cremation abawlding in paipih uhhi.\nTuabang in hanmual ah vuiding in akithawi laitak un tua Plastic Bag te aling, atang mukha uh a, tuaciang in naupang suakcil te khatpen asinailo ahihlam kitheikhia hi. Tuaciang in amanlang in Nursing Home khatah kipaipih a, ahi zongin lametna omnawnlo cihi.\nMax Hospital te’nzong hihvai tawh kisai in athu hoihtak akician in kanteelna “Detailed Inquiry” kibawlpahhi ci’n thunei te’n genkhia uh a, naupang asuaksak Doctor zong anasep panin dinkhawlsak “Forced Leave” piaphot uhhi.\nTua naungek ii apu ahi Praveen Mallik kicipa in agenkhiatna ah tua naungek suakcil te ii aluanghawm pen atawi kahihi. Tualaitak in aling themkhat kaphawkkha hi. Tuaciang in amanlang in akituunna Plastic Bag kahongpah saisai a, naungek khatpen anaklai kamu hi. Tuaciang in amanlang in ageinai aom Nursing Home khatah kapaipih uhhi ci’n genkhia hi.\nHih naungek apeeng tepen numei khatleh pasal khat ahihi. Asisa in asuak pen numei hi a, asinailo pen pasalno ahihi. Tua anaklai pasalno pen West Delhi aom Nursing Home ah kikem a, ahi zongin Critical Condition ahih manin, anuntakding lametna tamhetlo hi ci’n apu in genkhia hi.\nDelhi Police te’nzong hihvai tawh kisai in Delhi Government in Inquiry bawlding in thu piakhin cihi. Union health minister J P Nadda in agenna ah hihvai pen kamsiat huai mahmah hi. Delhi Government in hihvai hoihtak akancianding leh akisam bangbang in Action alakding in thu kapiakhin hi ci’n genkhia hi.\nDelhi chief minister Arvind Kejriwal inzong Twitter tungah agelhkhiatna ah Enquiry bawlding thu kipiakhin, mawhna akimuhleh akhauhpenpen “Strongest Action” kilading hi ci’n gelhkhia hi. Hihbang thupiang thulamdang hangin lamdangsa in ka linglawng mahmah uhhi ci’n gelhbeh hi.\nHih naungek te ii anupen Max Hospital ah kikemlai, zato lumlai ci a, amah pen bangmah patauh nading omlo, Stable Condition kici hi.\nVideo: Parents Given ‘Dead’ Twins In Plastic Bags By Delhi Hospital, 1 Was Alive\nNaungek ii Uncle khat ahi Deepak Bidawat kici in agenkhiatna ah hihvaitawh kisai in thuman “Justice” aom mateng in lungphona kaneiding uhhi. Hih Max Hospital ii Licence pen ki Cancel sak henla, ka tupa si hi ci’n agenkhia Doctor pen thong kikhia hen ci’n genkhia hi.\nDelhi police spokesperson Dependra Pathak inzong agenna ah hihvai pen FIR Filing kibawlkhin, Investigation pen akipankhin ahihi. Thukante muhkhiatna Probe tungtawn in akisam bangbang in Action kilading hi ci’n genkhia hi.\nHih cibangdan buaina Incident pen tukumsung City Hospital panin anihvei apianna ahihi. Abeisa June khasung inzong Safdarjung Hospital ah nausuakcil khat Doctors te sihi ci’n agen khiatkhit ciangin anu apa te’n anungtalai ahihlam mukhia uhhi.\nTua naungek pen nai 24 sung Oxygen Support tawh kikem in, ahi zongin akhuanung ah siveve hi. Sawltak #zomidaily\nPrevious: iPad vs Laisiangtho ~ Sia Do Khup\nNext: Pasian gam ading in: Rev. Khoi Lam Thang & Rev. Chin Lam Thang\nHong Kong meileng sungah meikang, mi 17 liam ~ ZD


url: =Zomi Pastor khatin Australia pan hongnusia; Rev. Neng Do Lian (Lingthuk) :: ZOMI DAILY\nposted on 19 May 2018 at 11:07 pm UTC+9:30 Lomkholna: Dahpihna, News, Zomi\nZomi Pastor khatin Australia pan hongnusia; Rev. Neng Do Lian\nAustralia; Quensland ah Hope Central Church Pastor semlaitak Rev.Neng Do Lian in hongnusia hi. May 16, 2018, Wednesday in tuk in Zato kipuaka akhuak ah Zatote in sisan om ci uh in; 10:30am in Zatopan sita hi.\n1. Khualui leh Nasep Ngei\nKhualam Lingthuk ah lokhawh kom in, CBCM-Christian Bapistich Church of Myanmar ( CBC Min masa)Tahan a Pu Suan Do leh Rev.Khuang Nawni leh Rev.Phun Duma te makaih ah Kum 1995 ~2009 CBCM ah Church Pastor sem ngei hi.\n2. Delhi A Pastor Sem\nJune 13; 2010 in Delhi tunga ZBCM Pawlpi phut in; Church Pastor sem hi.Tu in tua Pawlpi ah Pastor Nang Suan Lian( Heilei khua ZBCM) in Church Pastor sem hi.\n3.Behmin Leh Innkuan\nAbeh Tawmging (Tawmbing ) azizong Tawmging beh Nu Mang Ngaih Cing a hi hi.Pasian thupha Ta 13 dam Pasal 8; Numei 5 nei hi.\n4. Tatam aneih Delhi pan UN ten Gam 3 na zuansak\nDelhi ah UN ngak uh a; India Vaite in mitampi 5 sangtamzaw innsap deihlo uh in; Tate hang in haksatna atuak uh abat hang in; Zomi makaite leh Delhi a Pastor pate in Innkuan tam haksatna tuak UN ah genpih uha; manlang in Pasian thupha sang in kum 2011 in Delhi pan Australia tung pahuh hi.\n5. Pasian Thu upna leh Thucin\n“Hehleng gimhuai I hehciang Nuikhia teitei ding cin” Nuntakpih hi.\nA Piang nakhempeuh ah Topa tungungkim un cih sihsan in; Nuntakpih ing. A upna leh amuanna thupi mahmah hi.\nSasan leikho in Thungen a, Tangngol in lopateng zankhatthu gai in zasan nelo hi. (Adang tampi om lai hi.xx)\n6. Sihun May 16; 2018 Wednesday Am 10:30 (Local Times)\nAhun (Time) 10:00am (Local Time) Ani (Date) May 26; 2018 Sat\nAmun – 55 Jackson Road, Sunnybank Hills, Quensland; Australia\nTopa in Hong tawldamsak ta henla; Adah akapte Pasian kha in hong hehnem tahen. Cidam in kimukik ni.\nKham Lam Tuang\nPrevious: US Glenpool ah hongnusia Pi Niang Do Man sihkohna leh sihvui hunding zaksakna\nNext: Video: Inndawl 5 pan akiasuk naupang khat ahunlap in inndawl 2 na ah kimanthei bilbel\nSiangtho ~ Hau Za Cin\nRussia in Philippines ah Tembaw nih hawhsak ~ TK Lian\nA Khutme kawk tawh dawi, a Sisan tawh mawhnei Eite


url: =muscle tank tops: 2011/03 - 2011/04\nPosted by cica at 7:47 PM\nDenis Ciplenkov in Muscle tank tops\nPosted by cica at 7:15 PM\n2 Muscle in tank tops\nPosted by cica at 7:32 PM\nRonnie Coleman in Xtreme tank top\nRonnie Coleman in white Xtreme physique tank top\nPosted by cica at 10:25 PM\nLooking great in and out of the tank tops.\nPosted by cica at 10:49 PM\nGiant Bodybuilder Ronnie Coleman in muscle tank tops\nRonnie Coleman in muscle tank tops\nPosted by cica at 9:10 AM\nLabels: muscle tank tops\nMen's Tank Tops including mesh styles\nPosted by cica at 8:24 AM\nPosted by cica at 8:18 AM\nPosted by cica at 11:04 PM\nMuscle Building - A Great Way To Improve Your Life...\nGiant Bodybuilder Ronnie Coleman in muscle tank to...


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Social Activists and Public Advocates ✖Remove constraint Subject: Social Activists and Public Advocates Subject Files by subject ✖Remove constraint Subject: Files by subject Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names McKee, Michael ✖Remove constraint Names: McKee, Michael


url: =Thuthak tomkim ~ The Tedim Post (03 Aug) :: ZOMI DAILY\nposted on 3 August 2020 at 9:00 am Lomkholna: Myanmar, News, TedimPost, Zomi\nNews In Brief: Thuthak tomkim ~ The Tedim Post (03 Aug)\n2020 Kiteelpi ah Hakha Township, Pyituh Hluttaw palai pan adem sawm Chin State, Hluttaw Speaker Pu Zo Bawi in dem nawnlo ding ci hi.\n21 Century Panlong Khawmpi pen August 12-14, 2020 hun sungteng in akibawl sawm hi a, August 19-21 ni ah kisot to kik hi, ci-in kumpi lam thunei U Zaw Htay in gen hi.\nMyanmar gam sung a State leh Region mun 4 ah July kha sung tuikhanna hangin mimal 25000 val in inn leh lo suplawh uh hi, ci-in UNOCHA in tangko khia hi.\nAyeyarwady Region, Myaungmya Township, Kanbelay Ohsuh Hausapa pa in Covid-19 natna hang tawh Kumpi in cimawh huhna innkuan khat ciang MMK 20000, innkuan 273 ading sum MMK 5,460,000 khempeuh ama mimal ading zang ahihman in thu kibawl ci hi.\nMyanmar gambup ah High School sang 6000 val in Covid-19 natna ki dalna van leh nate kitangsapna hangin sang hon khuan ngah nailo uh hi, ci-in Ministry of Education pan Deputy Director General Dr. Tin Maung Win in gen hi.\nKum khat val sung bang internet line khaktanna a thuak Rakhine leh Chin State pan township 9 te in August 1, 2020 akipan internet kihon sak kik ta hi, ci-in Kumpi thunei ten gen uh hi.\nNLD Party te in 2020 kiteelpi ah meekuanglui dingte tangko khiatna a neih lak uh pan mimal 12 khel kikna om hi, ci-in NLD party makai khat ahi Dr.Myo Nyunt in July 31,2020 in gen hi.\nBrazil gam kumpipa zi ahi Michelle Bolsonaro in COVID-19 natna nei hi, ci-in Brazil kumpi thunei ten gen uh hi. Nung deuh in zong Brazil kumpipa pen COVID-19 natna pan a damkik khin ahi hi.\nUSA gamah China(Sen)thukan hi dingin aki ummawh Tik Tok Application zatloh dingin ka kham ding hi, ci-in Donald Trump in gen hi. Tik Tok Company in China(Sen) kumpi tawh thusim ka nei kei uh hi ci-in nial ci hi.\nMore: ZCRC pan Zogam sangpite vai tawh kisai thu pulakna\nAugust 2, 2020 ni Leitung bupah Covid-19 natna ngah Tein 170 val(17,839,641), asi Tein 6 leh lang val (679,742) leh adam kik Tein 100 val (10,594,276) phata hi. Source : 7day news, , Eleven Media, Myanmar Times, VOA, Irrawaddy, The Hakha post.\nPrevious: Thuhilhkhial Syate gen theih zel thu 13\nNext: USA, Maryland pan Pi Niang Khan Dim (Thuklai, Mangzong beh) in hongnusia


url: =A siangtho pen itna :: ZOMI DAILY\nposted on 16 January 2018 at 5:48 pm Lomkholna: Article, PeterSuumpi\nNulepa te sibaih in naupang unau nih bek omlai uh hi. Hih naupang no te ahihleh anau-nu ii belhtaak suantaakpi in a-upa ahihman bang in a-upa ii sanggam neih khempeuh pen anau-nu bekmah ahi hi. Tua bang hi in a-upa in anau-nu pen ama ii nuntakna nangawn sang in itzaw hi.\nKaamsiat kikomsuan ciding ih hiam, cimawh zawngkhal tangah unau nihte in tuahsiatna pi khat hong tuak lailai uh hi. Anau-nu cina in hong zawm lua hi. Zato apuak leh anuntakna hutzawh nading sisan kasam cih thu siavuan te genna pan hong thei hi. Dangka tampi tawh akilei ding tua sisan te lei nading naupang pa in sum neilo hi. Ki-at man (Operation) te zato in sum anget loh hangin sisan om kei leh anau-nu nuntakna hu zolo ding cih ahi hi. Unau laigui kizom ahihmah bang in naupang pa ii sisan pen anau-nu ii sisan tawh anam na kibang hi.\nNaupang nu ii nuntakna ahut zawh nading naupang pa ii sisan kila khia ding hi. Siavuan pa in “sisan ih lakkhiat ciang in ana nathuak zo takpi ding hiam? Sisan hawm ngam takpi mah ding na hihiam? Ci in dong hi. Kum 17 aval mialmial pan tua naupang pa in siavuan pa ii dotna te ngaihsun mello in alu kun in adawng hi. Anau-nu aading akisam sisan aman apia ding ahi hi. Sisan alakkhiat ciangin naupang pa lau thawng vetlo hi. Alupna gei aa alum anau-nu maitai takin a en hi. Akisam sisan te aki lakkhiat khit ciang in naupang pa in siavuan pa kiangah aw-ling kawmsa in hibang in hong dong hi.\n“Sia … kei kum bang zah ka nunta zo lai tam maw?” Naupang pa in atelloh man in hibang aa adotna pen siavuan pa in azak ciangin anuih hong za sim hi. Ahihang in naupang pa ii hansanna in siavuan pa cimul tho sakzo hi.\nKum 17 aval mialmial hih naupang pa ii ngaihsutna sung ah pumpi sung aa sisan te lakhia leng kisi ding ci aa angaihsut mah taleh anau-nu aading asisan te hawm ngam veve hi. Ama nuntakna abeilawh dong nangawn in anau-nu nuntakna hut sawm ahi hi. Anau-nu aading alau pipi ki hangsan sak hi.\nSiavuan pa in naupang pa ii khut te len kawm in “Lungnuam in maw. Nang si peuhmah lo ding hiteh. Sisan hawpna in mi sisak zolo hi.” Ci in agen leh naupang pa mit-hah hong kikhel in siavuan pa thu hong dong kik hi.\n“Na takpi maw sia. Tua ahihleh kei kum bang zah bang ka nunta zo lai tam?\n“Kum 100, nang pen cidam na hihciang aa kum 100 bang nunta zo ding hiteh.” Ci in siavuan pa in hehpihna aw tawh maitai sa in dawng kik hi.\nSiavuan pa thugen azak ciangin naupang pa thalawp lua in hong diangkhia liang hi. Amah bang mah ci lo ding cih atheih ciang in asisan lakkhiatna phim tawi kawmsa in siavuan pa kiang ah zahtak tak in thu khat hong gen hi.\n“Sia aw tua ahihleh ka pum sung aa sisan te alang lakhia inla ka nau hong piaksak ve. Tua hileh ko ka nih uh aa kum 50 tuak nunta khawm thei pah ding”\nNaupang pa ii kammal te pen aza kha cina khang sung mikhem peuh in lamdang sa uh hi. Hih in mihing te sung ah angsung ngaihsutna akihel vetlo asiangtho penpen itna kiciamna kammal ahi hi. Source: http://share.youthwant.com.tw\nLaiet – Peter Suumpi\nPic Google (B&W aa edit kik)\nPrevious: Khedan le mihing nuntakna ~ Peter Suumpi\nNext: New Delhi leh Malaysia aom Zomi Gambeltading Good News\nVasa maw Sava? ~ Hau Za Cin\nThupha Guntui ~ Hau Suan Khai\nMalaysia, Kuchai Lama ah Police te’n damiah mi 5 akaplupna Video update\nZAM Thupuak :: 30 October 2016


url: =Malaysia Police te’n mawtawhawl khat thautawh akapna Video ki khahkhia :: ZOMI DAILY\nMalaysia Police te’n mawtawhawl khat thautawh akapna Video ki khahkhia\nposted on 1 December 2017 at 10:50 am Lomkholna: Malaysia, News, Sawltak, World\nMalaysia, Kuala Lumpur sungah mawtaw nambat “Car Number Plate” akimlo khat palik te’n amuhkhak uhciangin muangmawh uh a, akhawl saksawm hangin khawllo in taisuak teitei ahih manin, palik te’n thautawh kap uh cih theStar pan kiza hi.\nTua mawtaw nambat akimlo ahawlpa pen miginalo hiding in ki ummawh a, palik te thupiak mangnuamlo in mawtaw hatsak semsem in palik te’nzong anungpan delhpah uhhi. High-speed tawh akidelhna pen Old Klang Road panin PJS 5 manawh in akidelh uh kici hi.\nZanni Thursday ni in thupiang kici a, Taman Medan Area sung atun ciangin mawtaw pen atainading omnawnlo in palik te’n amatsawm laitak Video kizaihkha in, Social Media tungah ki thehzak hi.\nTua Original Video akizaih pen Second 51 bek sawtin, tua Video sungah Proton Persona mawtaw khat palik te’n khawlsak uh a, ahawlpa pen hong pusuak in ci’n otsan in thupia uhhi.\nAhi zongin tua mawtawhawl pa’n palik te thupiak pen awlmawhlo in, a mawtaw nungkiksan in taikhiatsan hi. Anungkinna ah palik te mawtaw nawksak cihi. Tuaciang in Police te’nzong thautawh kap kipanpah uh a, tamveipi kapphangphang uhhi.\nPolice te amauleh amau akidal nading “Self-defence” kawmleh Warning piaknakawm in akigawm in 9 veibang thau kilawnding kici hi. Ahi zongin mawtaw hawlpa pen kapkhalo in, mawtaw tawh taisuak hi.\nVideo: Chase, shots fired after suspect rams vehicle into patrol car\nHih buaina akipatna pen Scott Garden gei ah Brickfields Police mawtaw khat Number Plate akimlo amuh uhciangin muanmawhhuai sa uh ahih manin, khawlsaksawm uhhi. Ahi zongin tua mawtaw hawlpa in khawlsaklo in, taisuak vingveng ahih manin, Police te’nzong mawtaw 2 tawh delhpah uh a, tuapan in akidelh suaksuak uh ahihi.\nHihvai tawh kisai in City police chief Comm Datuk Mazlan Lazim in agenna ah tua mawtaw hawlpa pen thusitna akineihsawm laitak in taisuak in, palik mawtaw zong hongnawksak ahih manin thautawh akikap hi ci’n genkhia hi.\nMore: Malaysia palik khatin numei khat alet hiathuat laitak Photo kithehzak\nTua mawtaw hawlpa pen a mawtawzat munkhat ah nusia in khetawh taisuak a, tudong kimanzo nailo cihi. Tua ahih manin, khuasung mipi te’n atheikha na om uhleh amanlang in Police te hong zasakpah un ci’n genkhia hi.\nTua anutsiat mawtaw pen Forensic Team te’n hoihtak velcian uh a, tua mawtaw pen 2015 kumin akigu ci’n Report akibawl ngeikhat nahi sawnsawn hi. Sawltak #zomidaily\nPrevious: Satan’ ngian ~ Tdkhen\nNext: Indonesia ah Security Force alutnuam numeite Virginity Test kibawlsak sese\nLaisiangtho leh Science ~ Hau Za Cin\nSaddam Hussein inzong “VX nerve agent” tawh mi tultampi thatngei ~ ZD\nSingkung thum (Pasian gelna a tuampi)\nJesu mitsuan in tai in ~ Job Thawngno


url: =Kawlgam pan Catholic Biakna makaai khat Leitung mai ah dawkzo ta :: ZOMI DAILY\nposted on 15 February 2015 at 8:17 pm Lomkholna: Biakna, Catholic, FrancisKhampi, Myanmar, News\nCardinal Charles Maung Bo pen tulaitak in Yangon Archdiocese ah Archbishop a seplaitak hi a, 2015 Jan5, 2015 ni in Catholic biakna ii phualpi a hi, Vatican gam pan Siampi Lianbel Pope Francis in Cardinal ding teelkhia hi. Tua teelkhiatna lak ah gam tuamtuam pan Cardinal 20 pha hi. Kawlgam pan, Thailand le Vietnam pan khat ta kiteel khia hi.\n(February 14, 2015 ni in Italy gam, Rome khuapi sungah om Vatican gam pan Cardinal za a ngah laitak limlak pawlkhat om hi.)\nKum 66 a pha Cardinal Charles Bo pen kawlgam ah Catholic biakna a tunzawh kum 500 pawipi a kibawlzawh a sawtlo in a kiteelkhia a hihman in Kawlgam Catholic biakna ah tangthu thak bek thamlo Cardinal dinmun a ngah masa pen hipah hi ci in laimaithak kihong taktak ta hi.\nCardinal Charles Bo pen Monhla, Shewbo township, Mandalay division pan piang hi. April 9, 1976 kum in khantawn Siampi suahna za ngah in 1986 ciang in Lashio Diocese ah Vatican pan a kipia Bishop ding in za ngah hi. Tua khitteh Mandalay Archdiocese, Patein Diocese le Yangon Archdiocese te ah Archbishop (Siadaw) sem kawikawi hi.\nCardinal Charles Bo pen kum 66 pha pan a hihman in mailam ah Pope a suak ding dinmun hong om le teeltheihna thuneihna (Vote pia) nei bek thamlo a mah ngiat zong Pope dinmun a tungthei Kawlgam Catholic Makaai khat hi ci in Leitung ah kiciamteh taktak ta hi.\nOrdinary Public Consistory for the new cardinals – 2015.02.14\nZomi a hih loh hang in Kawlgam pan hihdan in Siampi za hongngah a hihman in kawlgam mi khat ka hihna tawh ka kipaak in, ka lungdampih mahmah hi.\nCardinal za hongngah khitteh Kawlgam ah bangteng kilamdanna hong bawlzo ding hiam ci in leitung mipil pawlkhat in encik ding in kipan litlit ta hi.\nTopa Pasian in thupha hongpiaksak henla, a nisim mabaan te hong tonpih sak tawntung ta hen!!!\nPrevious: Chin station hospitals in severe shortage of medical doctors\nNext: Singkung a ngaite ~ Don Ngaih Lian\nMaitang Puakzia (Body Language)\nMalaysia ah Zomi Nam Ni nuam mahmah – 5 ~ Hau Za Cin


url: =Kkyawngkhui | Page 7 | Radio Veritas Asia\nPigo k'om gui on ng'thu ng'hta nak\nk'Am Lawng pigo ung yei kyai hteh hton nak vai ni ei awk vai gui a i om ci ci ah amwng gui Pa Ghung Ling naw nam mthein tu gui ci. K'am Lawng pigo ung Thawpat k'theh ni m'va püm gui phi om ci ah kya ci. A cun bäng ah kä kya hleh kyaom neh om nak...\nKiom ei pi ciah hlik cha\nKcho Christmas ng'äi ngngai tu vä.\n"Kiom ei pi ciah hlik cha"\nNg'äi ci - Om Thung Awi\nCBCM ung ka gui naw ECE amawng Mindat ung ami mthei nak\nFABC ak ká ah om ci ah CBCM ung ka gui naw khawng mang neh Mindat mang go ung khngüp khma ECE ah a mawng mthien mkan ci gui. A cun ah ami mthein mkan nak ung pawta kyawng ten ci gui ah Saya Sayama gui ni Mama gui ami van mku lekhma kai tu ci gui...\nWisdom Garden Boarding School Mindat\nKyawng kai khmaw gui naw ca ami ngthei nak ah Wisdom Garden cuh Mindat mang go ung om cia kya ci. A cun ah kyawng ung kai ci gui ah khmaw gui ngshi kca nak ah kya ci. Ngami naw ami pyein läi cuh ami ngthei ngtham gui bä ci nei ci neh pyein ci...\nMindat Mang go Wisdom Garden (ပညာပျိုးခင္း ) Kyawng kai khmaw gui ah üm mnai nak\nပညာပျိုးခင္း Mindat mang go Wisdom Garden ung ka khmo ktho gui naw ca mthei gui ci ah saya gui am shüm hmat ba nak ka su tawng ktaigü nak bi ci gui. Shin ah ami bi nak ung ami kyawng uk naw ca ami ktha nak vai la a i bi ung phih Ngthei vai,...\nYoi kyü ah Nu la Pa awn nghta ngkaw nak\nNgäi ngom cia päi Yoi kyü ah nu la pa naw a i ah a kya ung phi len neh a pawng pui ah ma mawng cuh kdät neh a läk vai ci neh pyein ci goi. A len law ya läi ung a nu la apa naw kä yum te ci goi ak cang ah a tha law nak kon ah a nu la apa naw len...\nAmi ngming thang cia nu gui ah mcäi\nNu naw i ngyak hlü neh ma?\n1.Hta khmaw gui am a püh kheh ah mthein tu vai.\nA htük ge ung ka hta gui am ka mthein. Ngami kyawng ami kai a hlo ah kei phi ka mamong ah ka hteit ci. Tumat phäh phäh ung mamawng om ci. Mü täng ah avan...\nShingbok Parish Hmo tho gui shuh shan nak bi ci gui\nShingbok Parish ung hmo ktho gui ka vai Missa gän ap nak ka cümong.\nPapashangpughang ah a mcä ciah, October cha cuh a ktung piah htaahtna ah bi bi vai yah cha ah kya heh, shingbok Parish ung ka hmo ktho hmakip ghep 26.10.2019 hngüp pung...\nHmo tho gui ngbuum neh suh shan nak Shingbok a bi ci gui.\nShing bok parish ung om ca hmo tho gui cuh October mku-le-chuk ung Shing bok pigo ah ngbuum neh suh shang ci gui. Tuirüng pigo, Myaing, Ngbo 1, Ngboon, Ngplungtui, Shingbok a ka hmo tho gui Hma-kip hlok lo ci gui. Bawiphaya Ngling Maung lah...\nShon chit vai\nShin na Kikawng shawn cih nak chu Kcho khaw ung om ci gui a u naw phi ang tui shawng ci nak gui cuh a hei gui ah hlaw ha shawng cih tu neh mi ei awk tu ngin vai ah video pyan neh ka mi tai ah kya ci.\nKikawng shawn cih nak ung na mi shum...


url: =Tan 10 All D pahtawina piak hunding kicianta :: ZOMI DAILY\nposted on 15 August 2018 at 10:39 pm Lomkholna: News, Zomi\nZomi sungah All D ngahte ZBCA in pahtawina mikhat teh Ks.1,000,000 (One million) ta apiak pen tun mi 21 bang acingding hita hi. Tukum adingin All D ngahte anuai abangin Pahtawi piakna ZBCA mintawh kinei ding hi.\nAni: September 2,2018 (Sunday) Ahun: 2:00 PM Amun: RCM Jubilee Hall, Tonzang khuapi.\nZBCA pan President Rev.Dr.Tun Cin Kap omthei ding. Innteek semding – TTBA leh ZBCM.\n1- Chairman – Rev. Tuan Khan Mung-President,ZBCM.\n2- Pahtawi piakna- Rev.Dr. Tun Cin Kap- President,ZBCA,\n3- Special Speech- Father Kam Hau, RCM.\n4- Special Speech- Rev. Langh Za Kap-GS,ZBCM.\n5- Special Speech- Township Education Officer,Tonzang.\n6- Lungdamkohna -Rev. Thang Suan Kim-GS,TTBA\n7- Akicing Thungetna- Rev. Kham Sian Khup-Mandalay.\nApai khempeuh ZBCA mintawh tuivot pia ding.\nTutung Zomi All D ngah mi 3 leh Zomi te tunu khat kihel ding.\nHih Pahtawina avaihawm ZBCA gambup tung leh thu leh la khempeuh ah avaihawm ZBCA President leh ZBCM Zumpi akipan akihel khempeuh tungah lungdamna ipulaak hi.\nZBCA in Zomi te pilna dingin Ks. 20,000,000 (20 Million) valtawh khaici tuhkhin ta cihding hiphot hi. Lungdamna tawth thu zasak, Rev. Pau Khan Khai (GS, ZBCA) August 14, 2018. Source: ZBCA Facebook\nPrevious: Zatui nekding ciangin zuihding ~ AS Thangbawk\nNext: A (10) veina Zosiam kuan hunding tangkona


url: =Paschal a k'hngih nak kyün khngüp | Radio Veritas Asia\nPaschal a k'hngih nak kyün khngüp\n21 Cun kon-ah Jesu cuh Tiberias tuili-nú pèi-ah, a-hlu-läk gùi-ah ng’dáng bà ci. Si k’chà-ah ng’dáng ci. 2 Simon Petru ni, Didymus ci-ah Htomas ni, Galilee khàw Cãna-ung-kah, Nathanael ni, Zebede-ah htá goi ni, a-hlu-läk gùi-ung-kah, a hei k’hngih ni gùi cuh, om ät ci gùi. 3 Simon Petru nawh, “Ngá ka sùi khai,” ci neh ngamí àm piéin ci. Ngamí nawh, “Kami hteit tu ’khai,” ci ci gùi. Ng’Düí lo neh tui zun-kõ-ung kài ci gùi. Cun tu pang-a phih, cu-mü läí, i kä hnguh ci gùi.\n4 Khaw-thai lo hleih Jesu cuh, ’kàm-ah ng’düí ci. Cun-ung phih, a-hlu-läk gùi nawh Jesu bä-ah kä hmat ci gùi. 5 Jesu nawh, “Ka teih püi gùi aw, ei htá vai bo-tah nami pha ng’zung ci ang?” ci hleih, “Ká néi,” ci tu bà ci gùi. 6 Báwi nawh, “ng’hlè-’kõ-ah k’pat täng-ah, ng’vài hei ghot vä. I bo-tah nami hnguh khai néi,” cina gùi ci. Ngamí nawh, ng’vài hei-ghot neh ngá a k’dá pha u neh kä kaih lo m’chüt ci gùi. 7 Jesu nawh a m’hni-ah a-hlu-läk nawh, “Báwi néi,” ci neh Petru àm piéin ci. Báwi ci cuh, Petru nawh ng’za neh, a hlui ng’hlòp bà neh (a k’plùi-tón-ah om te ci) Tui-ung ng’phäì ci. 8 A hei a-hlu-läk gùi läí cuh, ngá k’bé mah, ng’vài kaih tu vai neh ng’hlè-’kõ-ah lo ci gùi. (A i-ah kia hleih ci ung ’kàm-awn kä hla k’hma ci. Dàwng phia goi hlok lo ci.)\n9 K’Kàm-ah gok bà u neh mei k’eh k’cãk k’bum ni, ngá ng’saih ni, m’htut ni cuh, hnguh ci gùi. 10 Jesu nawh, “A tuh-bäih nami pha-ah ngá a m’sah lo püi vä,” ci neh piéin ci. 11 Simon Petru cuh, kài bà neh ngá ng’ghò phia lah hmakip-lei k’thùm awn bé ci-ah ng’vài cuh ’kóng-ah kaih ci. Ngá dá aih hleih phih, ng’vài kä ték ci. 12 Jesu nawh, “Ngói ei eì lo vä,” ci neh be gùi ci. Báwi-ah a kia cuh, hmat-èi u neh, “Nang a u ang?” ci neh tumat nawh phih kä ng’si dat ci. 13 Jesu cuh, lo neh m’htut la nehtah ngamí àm pe gùi ci. Ngá phih a cun bä-ah pe gùi ci. 14 Sin cuh a k’si gùi-ung-kah, a ghin lo bà kon-ah, Jesu nawh, a-hlu-läk gùi àm, a mät a m’dángnák, a k’thum veinák-ah kia ci.\nJesu lah Simon Petru\n15 Ei ami ei kòn-ah, Jesu nawh, Simon Petru àm, “Johan-ah htá nang Simon, sin gùi-a tah, na nà m’hni tu bà ci ang?” ci ci. Ani nawh, “Ä, Báwi aw, ka ning m’hni cuh, na hmat ci,” ci ci. Jesu nawh, “Ka htò gùi na m’htah vai” ci neh ani àm piéin ci. 16 Báwi nawh, a k’hngih veinák-ah, “Johan-ah htá Simon aw, kei na nà m’hni ci ang?” ci ci. Ani nawh, “Ä, Báwi aw, ka ning m’hni cuh, na hmat ci,” ci neh piéin ci. Jesu nawh, “Ka htò htá gùi na m’htéi vai,” cinak ci. 17 Báwi nawh phih, “Johan-ah htá Simon, na nà m’hni ci ang?” ci neh a k’thum veinák-ah, ani ng’si bà ci. “Nà m’hni ci ang?” ci neh k’thùm vei, Báwi nawh ng’si hleih Petru cuh, thüì neh “Avan na hmat ci. Ka ning m’hni cuh, na hmat ci,” ci neh piéin ci. Jesu nawh, ani àm piéin neh, “Ka htò gùi na m’htah vai. 18 Nang àm a k’càng-ah ka piéin cuh ‘Na k’hmó zah ung na mät ng’hlui ng’hlah neh na htehnák hlü-ah na hteit man ci. Na ghü lo ung nakut na k’säng khai. A hei tumat nawh ning m’hlui m’hlak neh kä na htehnák hlü-ah ning hteh püi khai,” ci neh piéin ci. 19 Cun-ah a piéin cuh, Petru, a i-a hlo-ah sih neh Khãnpùghí-ah bänák a m’dáng vai cuh a piéin hlü-ah kia ci. Cun kon-ah, Petru àm, “Na läk-ä,” a cinák.


url: =Cidamna ding in Vamim tui a hoihna. Agelh - Pauteuh - Laibu Saal\nHome > Thuluui/Articles > Cidamna ding in Vamim tui a hoihna. Agelh - Pauteuh\nCidamna ding in Vamim tui a hoihna. Agelh - Pauteuh\nCidamna ding in Vamim tui a hoihna.\nAgelh - Pauteuh\nVamim tui tangh1 leh aktui tangh2 vitamin tha kikim cihpen theih huai hi..Vamim tui pen mihing aa dingin tuap ( Rigth lungs leh left lungs) thapia mahmah hi.\nVamim tui kuate aa dingin nekhuai phadeuh hiam cih leh thaneilo naupang , Khangham khinte leh nausuak khinphet nute nekding in hoih hi.. Khuak tawh kizom thagui nat neiten tampi nekding hoihlo hi.\nVamim tui sungah Protein , Sathau,Lecithin , Vitamin B1, B2 Calcium , vitamin nam16 bang omhi..Vamim tui pen nikhat atam penpen pum 3 leh pum5 ciang hoih hi.\nVamim tui sung aa vitamin B in zunkhum natna damsak hi....cibawk cihte leh ekpaina gilzang natna cihte damsak hi..Vamim tui sung a om vitamin tuamtuam te hangin a thaulua te luhek gamtat zia nuamsak,thagui/ sigui sung aa sikhal nengneng te tui suaksak in sipaizia pongman sak hi.\nVamim tui nalei ciangin hoihtak enmasa in ! a kitap namunpan natna lungno ngah baih mahmah hi.. Avot namun ah koih inla , naleini aa kipan ni15 val koih Kei leteh lauhuaina bangmah omlo ding hi.\nVamim tui buhcim huankhop a nezo tading in sikhang natna neite sikhang kiamsak hi. Lungtang leh Kaal aa dingin hoih mahmah hi.\nLungtang natna neite aa dingin tha omsak in hoih hi..Vamim tui sung aa lecithin pen aktui sangin a zah 4 bangin tamzaw hi. Nausuak nute aa dingin tampipi nek dingin hoih mahmah hi.\nVamim tui leh bawngnawitui helkhawmin dawng leng sitawm te aa dingin hoih a, gilpi thahat lote aa dingin zong hoih mahmah hi..\nAhih hangin nekkhop pihloh dingin pawlkhat om aa, Orange tawh nekhawm Kei in !!Sunglam siatna omding aa, na gilpi bawk leh huih tamsak tuam ding hi.. Vamintui leh ganhing sin nekhawm Kei in !! naci nasa lakbawk kawikawi in lakvom kawikawi ding hi.\nVamim tui leh Sen lothang teh kang khawm in neleteh kaal thahatlo , kawngna ,Zunsan , Zunsip cihte damsak hi..\nTB natna leh bukkhuh sawt veipi khuh cihte damdam in hoihsak hi.\nItem Reviewed: Cidamna ding in Vamim tui a hoihna. Agelh - Pauteuh Description: Rating: 5 Reviewed By: Cinpu Zomi


url: =Japan gamah Tausangpen Kilam - TUNGZANG NEWS\nJapan gamah Tausangpen Kilam\nJapan gam Tokyo khuapi a Skytree kicih Aw khahkhiatna tausangpi (Broadcasting Tower) pi in meter 620,pi 2080' feet pha in, leitung bup nangawn ah asang penpen khat zong ahih nathu alim photos te zong tu a bangin kimu theih ahi hi. Hih man (Photos) te in May 21,2012 Monday ni Kyodo in manzaih a record abawl ahih nathu te zong kiza ahi hi. Hih Aw khahkhiatna tausangpi (Broadcasting Tower) pi pen May 22,2012 Tuesday ni in kihong khia a, tua mun ah mipi aza a sim in hong pai ahihna thu ban ah tua mun phual mahah sumbuh saipi (Shopping mall) ompah ahih kawm manin zong mi apai tam phadeuh ahi hi. Reuters News te kiang pan hih man (Photos) te kikawm a kizang pawl khat zong om ahi hi.\nJapan Tags, sum zuahna lamte le Constuction kipawlna media TPX nikhat bup sung ading ahoih pen le asiam pen man (Photo) mikhat ta in deih bangin zang theih in, akua mapeuh tungtawn pan zuahkik cih bang a om theihlona ding zong gen ahi hi. Hih mante pen business ading ahih zongin Politics te Party vote zonna advertisement ading ahih zongin, phalna apiaklona thute zong gen uh ahi hi. Tu a kizang mante zong Reuters News pan a mi khat kiang pan kingah ahih bang mahin, ama uh i azatna dan uh ahi asuahsak / akhahkhiat ngei bang mah uh tawh kibang lian a hong suahsak kik uh zong ahi hi.\nHih thute tungtang ah mipite a ding phattuamna khat teitei angah theihna ding tupna / ngimna khat tawh kibawl a kisuaksak zel ahi hi. Original (Copyright) a neih ahi Japan OUT-Sum bawlna ahilo kipawlna le Editodial bawllo le a zuahlo Japan kipawlnate zong ahi uh hi.